Qarabağ obrazı çağdaş düşüncəmizdə\nQarabağ obrazı çağdaş düşüncəmizdə Layihə\nBizi nikbin ovqata səsləyən dağlar...\nYurd müqəddəsliyi, həsrət qaldığımız, yağı düşmən tərəfindən işğal olunan Qarabağ ulusal mövzu olaraq çağımızda da daha çox şifahi ədəbiyyatda - bu dərdi canlı olaraq yaşayan soydaşlarımızın ürəyində, ağlında yaranır, obrazlaşır. Filologiya üzrə fəlsəfə doktoru Şakir Albalıyev bu yöndə maraqlı araşdırma aparıb. Öncə həmin bayatılardan ikisinə qulaq kəsilək:\nƏzizim, qara dağa,\nGün düşüb qara dağa.\nMən Qarabağ əhliyəm,\nYaz məni Qarabağa.\nGah Aranda, gah dağda.\nAləm köçüb getsə də,\nYar qaldı Qarabağda.\nAraşdırmaçı Ş.Albalıyev bildirir ki, Cəbrayıl elinin Süleymanlı kəndindən olan Səba Quliyevadan əldə etdiyi yuxarıdakı bayatı nümunələrində Qarabağ həsrəti yanğılı bir dillə boy göstərir. Lakin bu bayatıların özəl qatında - daxili nüvəsində Qarabağ kəlməsinə paralel şəkildə, bir az da dərinə vara bilsək, Qarabağ sözünə məntiqi baxımdan sinonimik ifadə olaraq dağlar obrazının xüsusi yer tutduğunu aydınca görmək olar: "Qarabağ camaatının özlərini dağ adamı, dağlar oğlu adlandırmasının bir sirri də bəlkə bununla bağlıdır. Yuxarıdan ilk bayatıda "gün düşüb qara dağa" misrasının davamınca gələn "Mən Qarabağ əhliyəm, yaz məni Qarabağa" beytinin də məğzi məhz bu məntiqə söykənir. İlk baxışda sadə bir sual doğur: "Qara dağ" hara, Qarabağ (qara bağ) hara? Lakin bu ifadələri arasında məntiqi paralellərin apara bilsək, onlar arasında məntiqi baxımdan sinonimik semantikanı qavraya bilsək, onda sualımızın cavabına aydınlıq gələr. Öncə, "Qarabağ" sözünün etimoloji mənasına diqqəti yönəldək: qara-böyük, uca və bağ sözlərinin komponenti Qarabağın "böyük bağ" mənası verdiyini təsdiqləyir. Bəs "böyük (əslində burada uca) bağ" nəyi işarələyir? Gəlişigözəl ifadədirmi? Əlbəttə, yox. Böyük (uca) bağ ifadəsinin daşıdığı sematik-leksik layın coğrafi-mənzərəsini gözümüz qabağına gətirib təsəvvürümüzdə canlandıra bilsək, hər şey aydın olar. Demək, Qarabağ bölgəsi deyiləndə təbii coğrafi relyef baxımından dağlıq-meşəlik cənnətməkan bir guşə istər-istəməz xəyalımızda canlanır. "Bağ" sözünün ilkin düşüncədəki anlayış isə ilahi tərəfindən yaradılmış təbii bağı, başqa sözlə, meşəni bildirir. Yəni sonradan süni şəkildə insan əməyilə salınıb becərilən bağ-bağça (bağat) yox, bineyi-qədimdən mövcud olmuş təbii bağ-meşə anlayışı burada düşünülməlidir. İkincisi isə insan əməyilə yaradılan süni bağ-bağat əslində bağ anlayışından çox bağça ifadəsini öz məzmun dairəsinə alır. Başqa sözlə, təbii yaradılmış bağ böyük bağ (meşə) mənasında, bağça isə süni meşə, yəni təbii meşədən fərqlənən, sahəsinə, həcminə görə nisbətən az sahəni əhatə edən bağ (bağça) anlayışına uyğundur. Bu məntiqdən çıxış etməklə biz Qarabağ ifadəsinin ikinci tərəfi olan bağ kəlməsinin əslində təbii bağ-bağat (meh) olduğunu dürüstləşdirmiş olduq. Belə olanda Qarabağ sözünün birinci tərəfi olan "qara" epitetinin də məna arealına əyani baxış bucağından yanaşıb belə bir aydın fikrə gəlirik: qara - böyük, uca deməkdirsə, demək, onda Qarabağ Tanrı tərəfindən ucada - hündürdə - uca dağlar qoynunda, uca dağ başında yerləşən meşəliyi (bağı - təbii bağı) təbiətin füsunkar meşəsini dağı, çölü-çəməni, ormanı-bağı, meşəsi qarışıq hamısını özlüyündə ifadə edən bir cənnətməkan diyarı işarələyir. Bu baxımdan düşündükdə Qarabağ sözünün məna qatında sadəcə, bağ sözünün daşındığını yox, həm də bağ-meşə qarışıq dağ anlayışının da təbiiliklə özünə yer olduğunun fərqinə vara bilərik. Elə bu prizmadan yanaşıb da, bir daha yuxarıdakı bayatda vurğulanan fikirlərinin daşıdığı mətnaltı semantik laylara baş vura bilərik, gün qara dağa düşüb, mənim taleyimi də Qarabağa yaz, - deyə arzulanan misralarda qara dağ və qara bağ (Qarabağ) ifadələrinin məktəbi məna paralellikləri - bir-biriləri ilə sinonimik ad daşıdıqları məlum olur".\nİkinci bayatıya diqqət çəkən araşdırmaçı vurğulayır ki, "Əzizim Qarabağda" deyilən açar misranın ardınca gələn "gah aranda, gah dağda" misrasında da aran və dağ ifadələri qarşılaşdıqları coğrafi baxımdan bir-birlərindən tamam fərqli ünvanları bildirməklə, yenə də "dağ" anlayışının bir məkan olaraq Qarabağı simvolizə etdiyini göstərir: "Bu bayatının əsas fikir yükünü öz üstünə götürən son misraları - ikinci beyti də birbaşa məntiqi olaraq bizim bu fikrimizi təsdiqləyir ki, "aləm köçüb getsə də, yəni dağdan arana köç etsə də, "yar qaldı Qarabağda". Yəni yar "Qarabağda - dağda qaldı" məzmunu burdan boy göstərir ki, bu da yenə Qarabağ və dağ ifadələrinin eyni semantik qəlibə girdiyini təsdiqləyir. Bir sözlə, istər Qarabağ sözünün etmədiyi yozumu, istərsə də, xalq bayatılarında vurğulanan fikirlər Qarabağ və dağ anlayışları arasındakı eyni semantik paralellərini həmçinin də eyni sinonimik mahiyyət daşımalarından xəbər verir.\nElə bu kimi səbəblərdən də Qarabağ bölgəsindən toplamış olduğum folklor örnəklərində, eləcə lə bayatılarımızda dağlar mövzusuna müxtəlif cür parametrlərdən müraciət amili üstünlük təşkil edir".\nOnun fikrincə, xalqımız dağları həmişə özünə həmdərd sayır, nə dərdi var dağa söyləyir, nə arzu-murazı var dağlardan istəyir.\nBu dağlar, sənə dağlar,\nSənət ver sənə dağlar.\nTutaydım yar qolunnan,\nÇıxaydım sənə, dağlar.\nSənət versənə, dağlar.\nƏrzəm yazılı qaldı,\nQoynumda sənə, dağlar!\n"Göründüyü kimi, hətta şifahi müraciətlə kifayətlənməyib, sanki qoynunda yazıb saxladığı ərizəsi ilə insan oğlu dağlara şikayət edir. Dağları özünə güvənc yeri, arxa hesab edir. Hələ bunlar nədir ki? İnsan hətta dağlara həmdərd olar, dağlarla sirdaş olan quşları da üzünə dost hesab edir. Elə qartalı da dağlar quşu olduğuna görə vüqar, əzəmət simvolu kimi rəmzləşdirib insan. Qartal adının mənası da eləcə də "qart" sözündəndir: qart - sınmaz, əyilməyən, məğrur quş. Dağlar quşu qartal məğrurluq rəmzidir.\nDağlarla həmdəm olan, elat tayfası ilə "turub-duran" keygidər quşuna el arasında "dağların Keygidəri" də deyirlər. Keygidər də qartal kimi dağlar quşudur. Elmi ədəbiyyatda adı bəlkə də "Qafqaz uları" adı ilə tanınan quşdur. Yaz, yay, payız, qış - ilin bütün fəsillərində dağlarda olur. Qışın sərt şaxtasında belə buzun üstündə oturar-durar (key quş olduğu üçün, yəqin ki, ayağı key olur - donmur). Elin, el köçünün yolunu gözləyir. El köçü dağdan arana köç edəndə adamlar dağlara üz tutub vidalaşar, deyərlər: "Keygidərli dağlar, bir sən qaldın, bir də ki, keygidər".\nYəni ki, salamat qal, ay keygidərli dağlar. Ya qismət, bir də gələk, ya gəlməyək, dünya ölüm-itim dünyadır. Beləcə, Keygidər də ellə hərlənir, el köçünün arandan dağa dönüb qayıtması arzusu-həvəsiylə yaşayar. Dağlar da həmişə ellə olur. Demək, Keygidər dağlar quşudur, elimiz - elat dünyamız da dağlarda ömür-gün keçirər. Bu mənada dağlar - keygidər quşu, elat köçümüz bir-birindən ayrılmaz sadiq üçlükdür. Keygidər quşunun adı da ya key - don, donuq, ayaqları don, key olan, soyuq təsir etməyən, donmayan sözündəndir (ona görə qışın sərt şaxtasına dözüb dağlara sirdaş olub yaşaya bilirlər), ya da küy - ayıq quş olduğundan, küygüdər, yəni tez küyüküb - küyə - səsə düşüb qaçan, həm də ovçuya əl verməyən mənasındadır. Quşun rəsmi "Qafqaz uları" adına gəldikdə isə buradakı "ular" sözü diqqətçəkəndir. "Ular" sözü ulayar, ulayan sözündən olmaqla quşun el köçünün dağdan arana köç edən vədəsində - adamların dağlardan və keygidərin özündən ayrılığı ərəfəsində çıxartdığı qəribə səs - ulartıdır. Keygidər (ular) quşu sanki bu ayrılığı əvvəlcədən hiss edib qəribə səslə - quş dilində ağı çəkib ağlayır (ulayır) - ulartıya bənzər səs - fəryad qoparır. Hətta bu həzinliyi, məhzun kədəri hiss edən dağların kimsəsiz qaldığını görən insan da bu ulartıya kövrəlib doluxsunur. Artıq neçə illərdir keygidər quşu - Qafqaz ular, dağlarda səs-hənir salıb üzü dağlara qayıdaraq köçümüzün yolunu gözləyir. Tanrı dadımıza yetsin, bizi doğma oylaqlarımıza, Keygidərli dağlarımıza qovuşdursun".\nO, bildirir ki, dağ obrazı burada sadəcə, dağ-daş anlayışı çərçivəsində məhdudlaşıb qalmır, dağ özlüyündə canlı və cansız təbiətin bütövlüyünü (böyük bağı) özündə yaşadır. Belə ki, dağ həm təbiəti-meşəni, həm də meşənin- bağın doğma sakinləri olan quşları da (keygidəri, qartalı, həmçinin gülün-gülüstanın aşiqi olan bülbülü də və s.) öz əhatə dairəsinə alıb, özlüyündə böyük bağ - qara bağ (Qarabağ) toponiminin semantik mahiyyətinə işıq salır: "Bu aspektdən yanaşanda Qarabağ folkloru örnəklərində tez-tez rast gəlinən dağ ovqatının - anlayışının nədən ibarət olduğunun dərkinə vara bilərik. Belə bir deyim var ki, qurd ulayanda səadət (xoşbəxtlik), it ulayanda fəlakət (bədbəxtlik) gətirir.\nBayquş mənəm, baş quş mən,\n(Bəy quş mənəm, bəyquş mən)\nNər quşlardan say (səy) quş mən - deyə bayatılarımızda adının bay quş-bəy quş kimi, say quş-sayılan (hörmətli) quş kimi hallandırılan bayquşun "Fələk bir iş görübdür, sızıldaram yay-qış mən" deməsini - bayquşun ulartısını (bayquş ulamasını) isə xarabalıq əlaməti, ölüm xəbərçisi kimi yozuruq. Keygidər quşunun (uların) ulartısı isə ayrılıq ərəfəsində çalınan həyəcan siqnalıdır, bu ayrılığın əbədi yox, müvəqqəti olduğuna oxunan bir həzin təbiət melodiyasıdır. Deməli, təbiətdə də ikiliklərin vəhdəti prinsipi özünü göstərir: heyvanlardan qurdun (canavarın) ulartısı şadlığa, itin ulamağı pisliyə bədliyə yozulduğu kimi, quşlardan da bayquşun ulaması ölümə - əbədi ayrılıq əlaməti ulartıya bənzər səsi isə ayrılığın müvəqqəti olduğuna - insanları yaşamaq uğrunda mübarizəyə ruhlandıran, ölüm-itimə qalib gəlməyə səsləyən bir zəfər marşının sədası kimi qəbul edib dəyərləndiririk. Keygidərin ulartısı həm də ona görə nikbin ovqata səsləyir ki, Keygidər quşu dağlar quşudur - dağlarla bağlı olan quş insanlara dağların özü kimi məğrurluq, yenilməzlik himni oxumalıdır. Bayquş isə dağlardan fərqli olaraq çörəklik yerlərlə - aranla bağlı olmaqla məskəninin də relyef baxımından dağlarla əks qütbdə olduğuna işarə edir, çıxartdığı səsin də - ulamasının da həyat elementinin əksi olan ölümə işarə verməsi kimi izah olunur".


Smeta üzrə mühəndis Bakida\n§ İnşa olunan obyektlər üzrə komplektləşdirilmiş layihə-smeta sənədlərinin olmasını və onların, təyinatına əsasən, tikinti-quraşdırma işlərinin icrası üçün verilməsini təmin edir;\n§ Obyektlərin layihələndirilməsi üçün, layihə təşkilatları ilə birlikdə titul siyahılarını işləyib hazırlayır;\n§ Obyektlərin layihələndirilməsi üçün ilkin məlumatları hazırlayır, layihələndirmə üçün tapşırıqlar tərtib edir və onları lahiyə təşkilatlarına göndərir;\n§ Lahiyə təşkilatlarından lahiyə sənədlərini qəbul edir və onlarla birlikdə, podrat tikinti təşkilatlarının iştirakı ilə bu sənədləri müzakirə edir, lahiyə təşkilatlarının tərtib etdiyi smeta sənədlərinin düzgünlüyünü, qüvvədə olan normativ sənədlərə uyğunluğunu yoxlayır;\n§ Yeni normativ qiymət, preyskurant, kataloqlar, vahid qiymətlər toplusu və s. qüvvəyə minməsi ilə əlaqədar, vaxtlı-vaxtında layihə-smeta sənədlərində lazımı dəyişikliklər etmək;\n§ Layihə-smeta sənədləri üzrə, podratçı təşkilatlardan rəylərin alınmasını təmin edir, ekspertiza və podratçının iradları üzrə onun axıra qədər işləməsinə nəzarət edir və təsdiq olunması üçün hazırlayır;\n§ Təsdiq edildikdən sonra, layihə-smeta sənədlərini tikinti təşkilatlarının müvafiq şöbələrinə göndərir;\n§ Tikintisi başa çatmış obyektlərin layihələndirilməsinə çəkilən xərclərin silinməsi üçün mühasibatlığa lazımı sənədləri təqdim edir. Layihə-axtarış işləri üzrə tapşırıqların icrası haqqında hər ay hesabat tərtib edir. Layihə-smeta sənədləri üzrə lazımı arayışlar hazırlayır. Onların arxivdə saxlanmasını təmin edir. Müəyən edilmiş forma üzrə hesabatları tərtib edir.\n§ Şənbə günü saat 09:00-dan 13:00-a dək;\n§ Bazar günü istirahət.\n§ Təhsil: Ali təhsil (İnşaat mühəndisi)\n§ İş təcrübəsi: 5-10 il\n§ Yaş həddi:35-45 yaş\n§ Bilməlidir: Layihə-smeta sənədlərinin işlənib hazırlanmasının təşkilini, onların razılaşdırma və təsdiq etmə qaydalarını; smeta, smeta-maliyyə hesablamaları və kalkulyasiyaların tərtib olunması üzrə metodiki və vahid qiymətlərin toplu və kataloqlarının, inşaat materialları, konstruksiya, məmulat, avadanlıqların quraşdırılması üzrə, qiymətlər cədvəllərinin preyskurant topluları və avadanlıqların, materialların tipləşdirilimiş dəstlərinin tərtib və istifadə olunma qaydalarını; iqtisadiyyatın, istehsalatın təşkilinin, əməyin və idarəetmənin əsaslarını; əmək qanunvericiliyinin əsaslarını; əməyin mühafizəsi, təhlükəsizlik texnikası, istehsalat sanitariyası və yanğın əleyhinə mühafizənin norma və qaydalarını bilməlidir.\n§ Dil bilikləri: Azərbaycan, Rus dili əla səviyyədə( İngilis dili orta səviyyədə)\n§ Kompüter bilikləri: Word, MS Office, Autocad əla səviyyədə bilmək\n§ İşə planlı yanaşmaq bacarığı;\n§ Yüksək ünsiyyət bacarığı;\n§ Nitq mədəniyyəti;\n§ Təmkinlilik, etibarlılıq, özünəinam;\n§ Səliqəli, təşkilatçı, operativ çalısan, bacarıqlı.\nBaxılıb: 225 , Tarix: 27.06.2019 Göndər\nev alqi satqisi ev elanlari kombi ustasi eco slim komputer kursları en son qoyulan ev elanlari ressamliq kurslari kiraye ev ucuz qiymete maraqli oyunlar kombi ustasi kondisioner ustasi kurslar qonaq otagi mebeli qonaq otagi desti qonaq desti arenda ford sernisin santexnik ustasi tezbazar.az


Oxunub:27 / 25 avq 06:57hadise\nRespublikanın daxili işlər orqanları tərəfindən gün ərzində 94 cinayət faktı qeydə alınıb, onların da 9-u “isti izlər”lə açılıb.\nDİN mətbuat xidmətindən verilən məlumata görə, əvvəlki dövrlərdən bağlı qalmış 6 cinayətin açılması təmin olunub.\nAxtarışda olduğuna görə ümumilikdə 55 nəfər, o cümlədən mülki-hüquqi öhdəliklərin icrasından yayındığına görə 3 nəfər, borclu şəxs qismində axtarışda olan 42 nəfər saxlanılaraq aidiyyəti üzrə təhvil verilib.\nRespublikanın avtomobil yollarında 7 yol-nəqliyyat hadisəsi baş verib, nəticədə 2 nəfər ölüb, 15 nəfər xəsarət alıb.\nDaxili işlər orqanları əməkdaşlarının həyata keçirdikləri əməliyyat-axtarış tədbirləri nəticəsində narkotiklərlə əlaqəli 5, qanunsuz saxlanılan silah-sursatla bağlı 2 fakt müəyyən edilib.\nÖtən günün cinayət statistikası hadise Azərbaycanda bir gündə 96 cinayət faktı qeydə alındı hadise Ötən gün 97 cinayət faktı qeydə alınıb hadise Ötən günün cinayət statistikası hadise Ötən günün cinayət statistikası hadise


İki gündə 4 intihar... Gənclər nədən canlarına qıyırlar?\nİki gündə 4 intihar...\nGənclər nədən canlarına qıyırlar?\nQeyd edək ki, təkcə yanvarın 8-9-da Azərbaycanda dörd gənc intihar edib. Belə ki, Bərdə rayonu Əliyanlı kənd sakini, 23 yaşlı Səfərov Elvin Şamil oğlu özünü asaraq intihar edib. Ağdam rayonu Boyəhmədli kənd sakini Cəbiyev Hikmət Araz oğlu Quzanlı qəsəbəsində məskunlaşdığı evin həyətində özünü ağacdan asaraq intihar edib. Bakıda, “Ulduz” metro stansiyasında 1995-ci il təvəllüdlü Gəncə şəhər sakini Mustafazadə Rəşad Əlixan oğlu özünü qatarın altına ataraq intihar edib. Bakıda Lerik rayonundan olan 21 yaşlı Məlik Cahangirov özünü dənizə ataraq intihar edib.\nÜmumdünya Səhiyyə Təşkilatı ekspertlərinin fikrincə, intihar problemi artıq bütün dünyada qlobal xarakterlidir (“modern.az”). Müxtəlif statistik məlumatlara görə, dünyada intiharlar nəticəsində ölənlərin sayı müharibə nəticəsində ölənlərdən çoxdur.\nPsixoloq Raminə Həsənovanın “Ekspress”ə bildirdiyinə görə, yeniyetmə və gənclərin intihar etməsinin əsas səbəbləri ailədaxili münasibətlərin düzgün olmaması, ailədə problemlərin yaşanması, cavabsız qalan sevgidir: “İntiharları cəmiyyətdə gedən dəyişikliklərlə də izah edən alimlər olur. Həmyaşıdları ilə münasibətlərin pozulması, pis vərdişlərə aludəçilik də intihara təkan verən səbəblər arasındadır”.\nHəmsöhbətimiz bildirib ki, uşaqlar dərslərinə görə yaxşı nəticə əldə edə bilmədikdə valideynlər onları danladıqda, bəyənmədikdə də dərin kədər keçirirlər: “Çox vaxt ali təhsil müəssisələrinə qəbul imtahanları zamanı da abituriyentlər arasında intihar halları artır. İmtahandan kəsilən, pulluya düşdüyü üçün intihar edən gənclər az deyil. Hər imtahan qabağı belə intihar hadisələri qeydə alınır. Bəzən valideynlər övladlarından mümkün olmayanı istəyir, onu alçaldır, təhqir edir, cəzalandırırlar. Uşaqlar arasında zorakılıq halları da onları intihara sürükləyən əsas səbəblərdəndir”.


Nəşr edilib 01.11.2019 19:34\nAMİP bələdiyyə seçkilərində iştirakla bağlı qərar qəbul etdi\nBu gün AMİP Siyasi Şurasının növbəti iclası keçirilib. İclasda ilk olaraq ölkədəki ictimai-siyasi vəziyyət müzakirə olunub. Sonra AMİP Mərkəzi Şurasının 13 oktyabr 2019-cu il tarixli qərarına müvafiq olaraq qarşıdan gələn bələdiyyə seçkiləri ilə bağlı məsələ müzakirə edilib.\nAzərbaycan Respublikasının Seçki Məcəlləsinin 54-cü maddəsinin tələblərinə müvafiq olaraq siyasi partiyaların seçkilərdə iştirakı üçün tələb olunan prosedurun mürəkkəbliyi, eləcə də Məcəllənin 54.5.1 və 54.5.2-ci maddələrinin siyasi partiyalara əlavə maliyyə yükü yaratmasını nəzərə alaraq partiya üzvlərinin seçkilərdə fərdi qaydada iştirakı məqsədəuyğun sayılmış və partiya üzvlərinə namizəd olaraq seçkilərdə iştirakla bağlı sərbəstlik verilməsi qərara alınmışdır.\nSiyasi Şuranın iclasında ABŞ Nümayəndələr Palatası tərəfindən "erməni soyqırımı”nın tanınması və Türkiyəyə yönəlik sanksiyaların tətbqi ilə bağlı qəbul edilən qətnamələr, eləcə də Dağlıq Qarabağ bölgəsində yaradılmış qondarma qurumun "nümayəndəsi”nin müşahidəçi qismində həmin toplantıda iştirakı müzakirə olunmuşdur. AMİP Siyasi Şurası bununla bağlı xüsusi bəyanat qəbul etmişdir.\nBəyanatda deyilir: "Qətnamələrin ABŞ Nümayəndələr Palatası tərəfindən məhz indi, Türkiyənin "Barış pınarı” əməliyyatını həyata keçirdiyi bir vaxtda qəbul olunmasını ABŞ-ın adı çəkilən əməliyyata verdiyi təpki kimi qiymətləndirir və qətnamələrin heç bir siyasi, hüquqi və tarixi əsası olmadığını qeyd edirik. Bu baxımdan da qəbul olunmuş Qətnamələri pisləyir, qərəzli və ədalətsiz hesab edirik”.\nSiyasi Şura iclasında həmçinin Bakıda Rusiya İnformasiya və Mədəniyyət Mərkəzində (RİMM) Rusiyanın keçmiş baş naziri olmuş Yevgeni Primakovun anadan olmasının90 illiyinə həsr olunmuş sərginin keçirilməsi və Bakı Slavyan Universiteti tələbələrinin Yevgeni Primakova həsr olunmuş inşa müsabiqəsində iştirak etməsi müzakirə edilmişdir. 20 yanvar soyqırımının 30 illiyi ərəfəsində 1990-cı ildə sovet qoşunlarının Bakıya yeridilməsinin birbaşa təşəbbüskarı olan adamın xatirəsinə belə bir sərginin keçirilməsi və Slavyan Universiteti tələbələrinin bu mövzu ilə bağlı inşa müsabiqəsində iştirakı kəskin şəkildə pislənilmiş və bu hal Milli Azadlıq Hərəkatında olan şəhidlərimizin, qazilərimizin, ümumilikdə bütün millətin xatirəsinə təhqir kimi qiymətləndirilmişdir. AMİP Siyasi Şurası baş verən hadisəni şiddətlə pisləməklə yanaşı Bakı Slavyan Universiteti tələbələrinin bu mövzu ilə bağlı inşa müsabiqəsində iştirakına göstəriş vermiş şəxslərin dərhal cəzalandırılmasını tələb edir.


"WhatsApp" vasitəsilə telefona müdaxilə etmək üsulu aşkar edilib\nTexnologiya 19/11/2019 10:22\n“Facebook”un əməkdaşları “WhatsApp” xidmətində hakerlərin istifadəçilərin qurğularına müdaxiləsinə və onların məlumatlarını oğurlamasına imkan verən boşluğu aradan qaldırıblar. Bu haqda şirkətin saytında məlumat verilib.\n“CVE-2019-11931” adlı boşluqdan istifadə edən kibercinayətkarlar qurbanın cihazına casus proqramı və ya bekdor quraşdırmaq imkanına malik olublar. Bunun üçün istifadəçiyə MP4 formatında xüsusi fayl göndərmək tələb olunurdu. Bu, buferin həddən artıq yüklənməsinə və nəticədə nasazlığa gətirib çıxarırdı.\n“Android”, “iOS” və “Windows” sistemlərinin idarəetməsi altında işləyən qurğuların təhdid altında olduğu məlum olub. “WhatsApp” xidmətinin əməkdaşları bildiriblər ki, bu boşluq hakerlərin məqsədli hücumlarında istifadə edilməyib.


Dünyanın ən məşhur azərbaycanlı fotoqrafı: Əsirlərin diri-diri gözlərini çıxarmışdılar\n26 Fevral 2019 11:20\nPublika.az-ın növbəti müsahibi Fransanın Azərbaycan əsilli fotoqrafı Rza Diqqətidir.\nDünyanın ən məşhur fotojurnalisti sayılan həmvətənimiz 1952-ci ildə Təbrizdə, azərbaycanlı ailəsində doğulub. "National Geographic", "GEO" və digər dünyaca məşhur jurnalların fotoqrafı olan Rza bəy bugünədək bir sıra mötəbər mükafatlara layiq görülüb. O, Azərbaycana olan dərin məhəbbətini daim öz fəaliyətində tərənnüm edir.\nOnun 2014-cü ildə işıq üzü görən “Məşəlin zərifliyi”, “Körpələr üzərində işgəncə” kitabları qanlı yanvar hadisələrinə və Qarabağ müharibəsinə həsr olunub.\n- Rza bəy, necəsiniz?\n- Yaxşıyam, sən necəsən?\n- Sizi görüb, xoşbəxt olmamaq mümkün deyil. Rza bəy, səfəriniz, sərginiz haqda məlumat verə bilərsinizmi?\n- Bildiyiniz kimi mən 40 il ərzində 100-dən çox ölkə gəzmişəm. Özü də ən çətin zamanlarda... Bu müddət ərzində insanların ən ağır, xoşbəxt anlarının şahidi olmuşam, və bu qənaətə gəlmişəm ki, bir torpağa ayaq basırıqsa, aramızda fərq olmamalıdır. Bu sərginin əsas məqsədi də budur. İnsanların irqindən, rəngindən asılı olmayaraq hamısı bir dünyanın sakinlərdir, əsilləri birdir. Fotolardakı simalar seyrçiyə nə qədər yad gəlirsə-gəlsin, gözünün içinə baxanda mütləq özünü görəcək. Məqsəd də budur. Baxın, görün, biz hamımız necə də doğmayıq.\n- Rza bəy, əbədiləşdirdiyiniz kadrlar yuxularınıza gəlir?\n- Çox yuxu görürəm. Bəzən kabuslar, çox vaxtsa gözəlliklər girir yuxuma.\n- İlk müsahibəmizdə mənə söz vermişdiniz ki, üz-üzə görüşüb Qarabağ müharibəsi ilə bağlı xatirələrinizi bölüşəcəksiniz. Bu haqda danışa bilərik?\n- Əlbəttə. Yaxşı xatırlayıram, fevral ayının son günləri idi. Parisdə idim. Xəbər aldım ki, Qarabağda savaş başlayıb, vəziyyət çətindir. Bakıya gəlməyə qərar verdim. Bakıya çatanda gördüm ki, paytaxt insanları müharibədən xəbərsizdilər. O zaman da Bakıda ancaq "İnturist" hoteli fəaliyyət göstərirdi. Hər otaq da bir ölkənin səfirliyinə verilmişdi. Hətta beynəlxaq təşkilatlardan da nümayəndələr vardı. Fransanın da iki təşkilatınan heyət gəlmişdi - Dünya Həkimlər Təşkilatı və Sərhədsiz Əczaçılıq Birliyi... Onlar Qarabağ müharibəsində zərər görən dinc əhaliyə tibbi yardım aparırdılar. Jurnalist olduğuma görə müharibə bölgəsinə yollanmağa icazə vermirdilər. Tək ümidim bu təşkilatların nümayəndələrinə qoşulub Xankəndinə getmək idi. Onlarla birgə Ağdamadək getdik. Yolboyu narahatlıq, qorxu içərisində dincə əhaliyə rast gəlirdik. Ağdamın mərkəzindəki məscidə çatanda böyük izdihamla qarşılaşdıq. Çoxu Xocalıdan əliyalın qaçmış insanlar idilər. Min bir zorakılıqla qətl olunmuş doğmalarını, ailə üzvlərini məsciddə yuyub, basdırmaq üçün toplanmışdılar.\nHətta bəziləri gözü çıxarılmış, dərisi soyulmuş cəsədlər arasında öz qohumlarını axtarırdılar. Faciənin şahidi olan insanlar mənə dedilər ki, onların diri-diri gözlərini çıxarıblar. Milli Qəhrəman Allahverdi Bağırovla elə Ağdamda tanış oldum. Bir neçə gün orada qalıb, həmin insanların dərdinə fotoaparatımla şərik oldum. Bir gün Allahverdi mənə dedi ki, əsirləri dəyişmək istəyirlər. Ağdamla Xocalı arasındakı yolda hər iki tərəfin əsgərləri əsirləri gətirdilər. Mən o əsirləri görəndə çox təsirləndim. Azərbaycanlıları ac, susuz saxlamaqdan elə vəziyyətə gətirmişdilər ki, hələ də o halları gözümün önündən getmir. Erməni əsirlərinsə əksinə, heç girovluqda saxlandıqlarını deməzdin. Orada çox foto çəkmişdim. Elə Ağdamda ikən eşitdik ki, Şuşada da döyüş başlayıb. Bütün Qarabağı dövrə vuraraq Şuşaya yollandım. O yolu da erməni qüvvələri mühasirəyə almışdılar. Keçən maşınları, əsgərləri atəşə tuturdular. Məcbur olub, bir neçə gün dağların arası ilə gedib, Şuşaya çatdım. Çox pis vəziyyət idi. Aclıq, səfalət, savaş insanları çox yormuşdu. Sonra Fransaya döndüm. Elə onda eşitdim ki, Şuşa da işğal olundu. Qarabağda çəkdiyim fotolar dünyanın ən mötəbər sərgi salonlarında nümayiş olunub. Dəfələrlə Azərbaycanda olmuşam. Qaçqın düşərgələrindəki insanlarla görüşmüşəm. Onların güzəranını çəkib, kitabıma əlavə etmişəm.\n- “Reza visual academy” layihənizə Azərbaycandan olan məcburi köçkün uşaqları da cəlb etməyi düşünürsünüzmü?\n- Əlbəttə, düşünürəm. Hətta bu layihə üzərində iş gedir.\n- Sizinlə ünsiyyət zövqdür, Rza bəy. Bu müsahibə mənim üçün böyük şərəfdir. Minnətdaram!\n- Mənim üçün də şərəf oldu. Hələlik!


Cenk Tosun alınmasa, Mahir Emrelini istəyəcək - "Beşiktaş"\nTürkiyənin “Beşiktaş” klubunun baş məşqçisi Sərgən Yalçın “Qarabağ”ın hücumçusu Mahir Emrelini sərəncamında görməkdə maraqlıdır.\nApasport.az saytının məlumatına görə, bu iddia ilə Türkiyənin tanınmış idman şərhçisi Haldun Damaç çıxış edib.\nO bildirib ki, “ağ-qaralar”ın çalışdırıcısı Azərbaycan millisinin üzvünü gələcəyə yatırım gözü ilə baxır: “Önəmli mövqelərdən biri hücum xəttidir. Cenk Tosun gəlməsə, kim gətiriləcək? Sərgən Yalçının izlədiyi gələcək vəd edən və sərmayə olaraq düşünülən bir oyunçu var. Bu, Azərbaycanın “Qarabağ” klubunda çıxış edən 23 yaşlı Mahir Emrelidir. Çox effektli və kreativ futbolçudur. 16 oyunda 9 qol vurub, 2 məhsuldar ötürmə verib. “Qarabağ”la müqavilə müddəti də 2021-ci ilin yayında bitəcək. Fantastik cəhətləri bir az çoxdur. Sərgən Yalçının onu bəyənməsinin səbəblərindən də biri bu ola bilər”.\nHaldun Damaçın sözlərinə görə, Emreli İstanbul təmsilçisi üçün alternativ variantdır. Çünki ilk hədəf “Everton”dakı Cenk Tosundur. Tosunun keçidi baş tutmasa, “Brügge”nin çexiyalı forvardı Mişel Krmençik gündəmə gələcək. Onun transfer qiyməti 6 milyon avro dəyərindədir. Mahir isə Krmençikə alternativ sayılır.\nQeyd edək ki, “Bakı”nın yetirməsi olan Mahir Emreli “Qarabağ”a 2015-ci ildə keçib.


Beynəlxalq Amnistiya təşkilatı insan haqları fəallarına qarşı müdaxilələrə son qoyulması üçün Səudiyyə rejiminə təzyiq edilməsini istəyib.\nMaide.Az "Deyerler.org"a istinadən xəbər verir ki, Beynəlxalq Amnistiya təşkilatı bəyanatında belə qeyd edib: “Səudiyyə rəsmiləri hüquq sahəsində təkmilləşdirmələr etmək əvəzinə, insan haqları fəallarına təzyiq etməyi üstün tuturlar.\nSəudiyyə rejimi üzərində təsiri olan ABŞ, Böyük Britaniya və Fransa kimi, ölkələr bu məsələdə çox dərin bir sükuta qərq olublar. Beynəlxalq cəmiyyət Səudiyyə Ərəbistanında insan haqları fəallarına qarşı təzyiqə göz yummamalıdır.\nDigər ölkələrin də Kanada ilə birləşərək, bütün əqidə cinayətlərini şərtsiz bir şəkildə azadlığa buraxılması məsələsində Səudiyyə rejimi üzərindəki təzyiqi artırmasının vaxtı gəldi”.\nTeqlər : #Beynəlxalq Amnistiya dünya ölkələrini Səudiyyə rejiminə təzyiq etməyə səslədi,\n`Şanşan`a görə Yaponiyada aeroport və dəmir yolları dayandı


Ucuz ölkədə pul xərcləmək... - Medianews\nUcuz ölkədə pul xərcləmək…\nNəşr edilib: 2018/03/15 12:13 Rubrika: Köşə Baxış sayı: 327 Müəllif: Samir Sarı\nAdam bilmir qürur duysun, yoxsa xəcalət çəksin – ölkəmiz dünyanın ən ucuz 50 ölkəsinin sırasında yer alıb.\nBu xüsusda ona görə qürur duymaq olar ki, hər halda dükan-bazardakı ucuzluq yaxşı şeydir, dünya ictimaiyyəti də belə ölkələri sevir.\nAmma bu siyahıdakı qonşularımızın eyzən kasıb ölkələr olması adama istər-istəməz xəcalət verir.\nQonşularımıza baxın: Hindistan, Pakistan, Tunis, Zambiya, Ukrayna, Meksika, Misir, Banqladeş, Gürcüstan, Moldova, Belarus, Qazaxıstan, Ermənistan, Makedoniya və b.\nDüzdür, siyahıda Səudiyyə Ərəbistanı da var, amma hamımız bilirik ki, onlardakı ucuzluq varlılıqdandır, kasıbçılıqdan deyil.\nBu reytinq cədvəlini tərtib edərkən beş əsas göstərici nəzərə alınıb: alıcılıq qabiliyyəti, mənzil kirayəsinin, qida məhsullarının qiyməti, mal və xidmətlərin dəyəri, restoran və barlardakı qiymətlər.\nDünənəcən hamımız deyirdik ki, bizim xidmət və iaşə işçilərimiz əcnəbi görəndə dərilərini soymaq istəyirlər. Heç də elə deyilmiş, üstəlik, bizimkilər əbəs yerə bu niyyətə düşməyiblərmiş. Görünür, bizdə informasiya var ki, ölkəmizə yeyib-içməyə, kef-damağa gələn əcnəbilərin öz ölkəsində adi hamburqer 15-20 avrodur. Rəvadırmı ki, o, gəlib qara qoçun antrekotunu 6-8 manata (3-4 avroya) dişinə çəksin?\nHamburqer demişkən, o gün xaricdə yaşayan bir simsar adamla FB-də görüntülü danışırdıq, söz-sözü necə gətirdisə, dedi ki, bir müddət öncə İsveçrədəydik, acmışdıq, dörd nəfər hərəyə bir hamburqer yedik, 80 avro pul verdik. Dəqiqləşdirdim: “80 avro?” Təsdiqlədi: “80 avro”. “Bizim pulla 160 manat?” “Sizin pulla 160 manat”. “Vay-vay, soyğundur ki”. “Ay-hay, burda belədir, bir cüt coraba 6 avro veririk”.\nSağollaşandan sonra oturub hesabladım, biz 160 manata nələr edə bilərik. Məsələn, 160 manatın 130-na 10-12 kilo ət verən toğlu ala bilərik, yerdə qalan 30 manata da göy-göyərti, pomidor-xiyar, pendir, çörək, 3-4 litr də kola-mola. 15 adam oturub yeyib-içər.\n12 manata isə “Sədərək” yarmarkasından 15-20 cüt corab almaq olar, hərəsini iki həftə geysən, bir il bəsindir.\nBax, görünür, bizi buna görə “ucuz ölkələr” qrafasına salıblar.\nBelə bir rəy də var ki, keşkə, bahalı ölkələrdə (İsveçrə, Norveç, Fransa, Kanada, ABŞ, İngiltərə, Yaponiya, Almaniya, Hollandiya və bu kimi başqaları) olan maaş-qonorardan, məvacibdən bizdə də olaydı, biz də corabı 6 avroya ala biləydik.\nBurası da var. Əslində elə olsa pis olmazdı. Onda ayda 5-6 min avro qazanardıq, yarısını cibimizə qoyub cumardıq ucuz ölkələrə (Gürcüstana, Türkiyəyə, Qazaxıstana, İrana) 15 gün gəzib, şellənib qayıdardıq öz bahalı ölkəmizə.\nHazırda o bahalı ölkələrin əhalisinin əksəriyyəti elə edir. Orta məktəbdə xadimə işləyən qadın yay istirahətini Antalyada, Bodrumda keçirir. Nə var ki… Məzuniyyət pulunu götürüb gəlir. Biz isə gərək ilboyu işləyib tətil pulu yığaq, yığa bilsək, ayrı məsrəf çıxmasa, gedək.\nBilmirəm qədirbilən xalqımız seçim qarşısında qalsa, hansı ölkədə yaşamağı seçərdi – bahalı ölkədə, yoxsa ucuz ölkədə?\nAmma onu bilirəm ki, bahalı ölkədə yaxşı yaşamaq tənbəl, ixtisassız, əlindən bir iş gəlməyən adamların xörəyi deyil. Adam gərək belinə motor qoyulmuş kimi işləsin, çalışsın. 5 min avronu adama durduğu yerdə vermirlər. Heç o 5 min avrodan da o biri aya 500 avro keçirmək hər adama qismət olmur, hamısı xərclənib gedir.\nHərçənd ucuz ölkə də bir şey deyil, badımcanın, lobyanın, pomidorun bir kilosunun qiyməti 10 qəpik, ətinki 1 manat qalxan kimi millət həyəcanlanır, bu aydan o aya pul çatdıra bilməyəcəyindən qorxur.\nBu xüsusda vaxtilə “Çeşmə”çi Əsgər Əhmədin danışdığı bir lətifəvari əhvalat yada düşür. Ağdamda balaca bir idarənin müdiri varmış, ömrü boyu rayondan kənara çıxmayıbmış. Bir gün yolu Yevlağa düşür, oturub bir pavilyonda yemək yeyir, hesabı verəndə fərq edir ki, Ağdamdakından iki dəfə ucuz yeyib. Adam gərnəşib deyir ki, pulu Ağdamda qazanasan, Yevlaxda xərcləyəsən…\nİndi onun sözü olmasın, pulu Norveçdə qazanasan, Bakıda, “8-ci kilometr”də xərcləyəsən…\nDünya ölkələrində Aİ-95 benzininin qiymətləri…\nDünyanın ən bahalı və ən ucuz şəhərləri –…\nYerli pomidorun Azərbaycanda baha, Rusiyada ucuz…


WhatsApp: analar və atalar, sinif söhbətləri ilə kifayətlənirlər - mədəniyyətDaha ƏTraflı\nƏSas mədəniyyət WhatsApp: analar və atalar, sinif söhbətləri ilə kifayətlənirlər\nBir vaxtlar valideynlər arasında uşaq olmayanda dərsdə verilən tapşırıqları öyrənmək üçün zənglər edilirdi. Yaxud uşaqları dərsə aparandan sonra valideynlərin barda qəhvəsi.\nSonra internet gəldi və mobil telefonlar və rabitə WhatsApp-a keçdi. Əslində, digər valideynlərdən məlumat almaq üçün "sinif qrupu " yaratmaq artıq əlverişli deyil?\nƏn nəcib niyyətlərdən tutmuş döyüşlərə başlamaq üçün hər bəhanəyə qədər.\nRepubblica bu gün qəzet köşklərində xəbər verdiyinə görə, İtaliyanın yarısının müdirləri valideynlərin WhatsApp -da yaratdığı sinif qrupları ilə bağlı həyəcan təbili çalırlar. Onlar sinfi qarşıdurmaların artması riskini daşıyır və bəzən təhqiramiz şəkildə istifadə olunur.\n"Çox təəssüf ki, iki tərəfli silah olmaq riski var ". Repubblica-ya müsahibəsində Milanın hərtərəfli Maffucci rəhbəri Laura Barbirato danışır. Əslində o, valideynlərinə məktub göndərərək WhatsApp-dan düzgün istifadə edilməməsi barədə xəbərdarlıq edib. O, həmçinin mövzu ilə bağlı xüsusi məclis çağırıb.\nÖzünü izah etdiyi kimi, "çatda heç bir yerdən yaranan problemlər böyük problemlərə çevrilə bilər. Onlar ölümcül və təhlükəli səs lövhəsidir: çoxları nəticələrini düşünmədən yüngülcə yazır ".\nMesaj yazan analar, Facebook-da EXILARANT söz\nValideyn olmaq, nə qədər böyük səydir! Şəbəkə uşaqları ilə (universitet və qeyri-universitet) mübarizə aparan ana və ataları ələ salan qruplarla doludur. WhatsApp -da mübadilə edilən söhbətlərdən tutmuş sadə söhbətlərə qədər...\nMəsələn, orta sinifdə üçüncü dəfə bitlərə hücum edən "yağlayıcı " uşağa qarşı inadkarlıq. Və ya müəllim sinifdə olarkən mətn mesajına həqiqətən cavab veribsə.\n"Sinif söhbətləri yalnız təcili ünsiyyət üçün istifadə olunmalıdır. Və ya şəxsən ən yaxşı şəkildə aydınlaşdırılan məsələləri şişirtmək riski var ". Peyron-Re Umberto müəllimi Teresa Comizzoli bunu Repubblica-ya müsahibəsində söyləyir.\nBeləliklə, qruplar tətil, çıxış tarixi kimi təcili kommunikasiyalar üçün faydalıdır, lakin narazılıq yaratmamaq üçün diqqətli olun...\nAnalar və uşaqlar Whatsappda. FB səhifəsi ən EXILARANTı toplayır\nFacebook səhifəsi "Whatsapp-da mesaj yazan analar " adlanır. Mesajlar uşaqlar üçündür. Mübadilələr həqiqətən əyləncəlidir. Özünü orada taparsan?\nPapa Fransisk: "Həddindən artıq çox qadın hamilə olduqları üçün işdən çıxarılıb "\nAta (ayrılmış) ayın sonunda gəlmir\nHuman Milk Link: bağışlanan ana südünün evdə toplanması layihəsi başlayır\nTransgender: valideynlər məhkəmədə on üç yaşlı oğlunun cinsini dəyişdirə bilmələrini xahiş edirlər\nTiantian, valideynlərinin ölümündən 4 il sonra dünyaya gələn uşaq\nMilad reseptləri: Paxlalı şorba\nÇünki o ananın hamısı qara geyinib?\nVarese: 4 yaşlı oğlan anasına kömək edir və həyatını xilas edir\nMontessori qülləsini necə qurmaq olar?,


Mikrobiologiyanın müasir nailiyyətlərini əks etdirən toplu nəşr olunub - AZƏRTAC – Azərbaycan Dövlət İnformasiya Agentliyi\nMikrobiologiyanın müasir nailiyyətlərini əks etdirən toplu nəşr olunub\n“Azərbaycan Milli Elmlər Akademiyası Mikrobiologiya İnstitutunun elmi əsərləri 2017” toplusu çapdan çıxıb.\nİnstitutdan AZƏRTAC-a bildiriblər ki, nəşrdə bu elm müəssisəsi əməkdaşlarının illik elmi əsərləri, monoqrafiyaları, onların xaricdə və ölkənin nüfuzlu elmi jurnallarında dərc olunan yazıları verilib.\nToplu institutun 2017–ci ildəki elmi axtarışlarının məcmusu kimi mikrobiologiyanın müasir nailiyyətlərini əks etdirir və gələcəkdə elmi işlərdə inkişaf prespektivlərini müəyyənləşdirmək baxımından böyük əhəmiyyət daşıyır.\nNəşr müxtəlif elmi-tədqiqat institutlarında və ali məktəblərdə mikrobiologiya, mikologiya, eləcə də ümumi biologiya və ekologiya sahələrində aparılan elmi tədqiqat işlərinin materialları əsasında hazırlanıb.\nBurada Mikrobiologiya İnstitutunun 2017- ci il üçün elmi nəşrlərinin statistik mənzərəsi və əməkdaşların əlifba sırası ilə göstəriciləri verilib.\nToplu Mikrobiologiya İnstitutu elmi şurasının qərarı ilə 2003-cü ildən nəşr olunur.\nAZERTAG.AZ :Mikrobiologiyanın müasir nailiyyətlərini əks etdirən toplu nəşr olunub


İnternetin kəsilməsinə görə FSB və DİN-i məhkəməyə verib\n2022, 20 May, Cümə, Bakı vaxtı 08:34\nİnquşetiyada etirazlar, noyabr, 2018-ci il\nİnquşetiya sakini Murad Khazbiev oktyabrda Çeçenistanda sərhədlərin dəyişdirilməsinə etirazlara qatılıb. O, həmin günlərdə internetin kəsilməsinə görə Federal Təhlükəsizlik Xidmətini (FSB) və Daxili İşlər Nazirliyini (DİN) Maqas rayon məhkəməsinə verib. Bu haqda “Vedomosti” məhkəmə iddiasının surəti və “Agora” beynəlxalq hüquq müdafiə təşkilatının vəkili Andery Sabinin-ə istinadla xəbər verir.\nMaqas və İnquşetiyanın digər şəhərlərində etirazlar zamanı internetin və mobil xidmətin kəsilməsindən aksiya iştirakçılarının çoxu şikayətlənirdi. Ümumilikdə Roskomnadzora 400-dən artıq şikayət verilib.\nMOBİL İNTERNET AZI İKİ HƏFTƏ KƏSİLİB\nİlkin olaraq, mobil operatorlar şikayətlərə reaksiya vermirdilər, sonra kəsintiləri texniki problemlərlə izah etdilər. Sonucda isə boyunlarına aldılar ki, hüquq-mühafizə orqanlarının sorğusuna əsasən İnquşetiyada mobil interneti azı iki həftəliyə kəsiblər. Amma belə bir sorğuyla hansı güc strukturları müraciət edib, Roskomnadzor bunu açıqlamayıb.\nRusiya Konstitusiya Məhkəməsi ikitərəfli razılaşmanı təsdiqləyir\nKhazbiev tələb edir ki, DİN və FSB-nin hərəkəti qanunsuz hesab olunsun.\nÖtən il iyunun 8-də, oktyabrın 4-17-də və noyabrın 27-də və bu il martın 16-da İnquşetiya sakinlərinin interneti olmayıb. İddiada qeyd olunur ki, internet respublikada dinc aksiyaların keçirildiyi vaxtda kəsilib.\n«Bu tədbirlərin iştirakçısıyam və tənqidi fikirləri, etirazçıların şüarlarını tamamilə bölüşürəm. Amma fikirlərimi sosial şəbəkələrdə açıq şəkildə bildirmək imkanım olmayıb, çünki mobil internetdə məhdudiyyətlə üzləşmişəm», – İnquşetiya sakininin məhkəmə iddiasında deyilir.\nİddiada üçüncü tərəf kimi Roskomnadzor və Megafon göstərilib, çünki Khazbiev bu operatordan istifadə edir.\nÖtən ilin sentyabrında Çeçenistan və İnquşetiya rəhbərləri regionlar arasındakı inzibati sərhədlər və qeyri-yaşayış ərazilərinin mübadiləsi üzrə razılaşma əldə ediblər. Ancaq bu razılaşma İnquşetiyada böyük etirazlar yaradıb, sakinlər deyirdilər ki, qonşu respublikaya torpaq verilməsi məsələsi ümumxalq referendumuna çıxarılmalıdır.\nEtirazlara baxmayaraq, Rusiya Konstitusiya məhkəməsi bu razılaşmanı təsdiqlədi, İnquşetiya parlamentinin deputatları isə onu tezliklə ratifikasiya etdilər.


"Cəhənnəm sakinləri” tamaşasının premyerası\n"Cəhənnəm sakinləri” tamaşasının premyerası olub\n13:30 07 Oktyabr 2017 Oxunub : 2600\nAzərbaycan Dövlət Akademik Milli Dram Teatrında "Cəhənnəm sakinləri”\ntamaşasının premyerası olub.\nTeatrın mətbuat xidmətindən AzVision.az-a verilən məlumata görə, xalq yazıçısı Elçin Əfəndiyevin eyniadlı pyesinin əsasında hazırlanan tamaşanın premyerasında hökumət rəsmiləri, tanınmış elm, mədəniyyət və incəsənət xadimləri iştirak ediblər. Səhnə əsərinin müəllifi, quruluşçu rejissoru və rəssamı xalq artisti Azər Paşa Nemətov, rejissoru Anar Sadıqov, rejissor assistenti Dilbər İsmayılova, musiqi tərtibatçısı Kamil İsmayılovdur.\nPremyeradan əvvəl jurnalistlərə müsahibə verən xalq yazıçısı Elçin bildirib ki, onun müəllifi olduğu pyeslər Azərbaycanda və dünyanın ən böyük teatrlarında tamaşaya qoyulur: “Bu gün mənim üçün çox xoşdur. Çünki pyeslərim nəinki Azərbaycanda dünyanın ən böyük teatrlarında tamaşaya qoyulur. Amma səmimi şəkildə deyim ki, mənim üçün ən böyük yaradıcılıq hadisəsi - pyeslərin səhnə həyatı ilə əlaqədar deyirəm - ən böyük hadisə məhz bu teatrda olur. Bura bizim müqəddəs sənət ocaqlarımızdandır. Bu tamaşa ilk dəfə Bakıda rus dilində göstərilib.\nBaşqa teatrlarda Azərbaycan dilində təqdim olunub. Amma Akademik Milli Dram Teatrında ilk dəfədir səhnəyə qoyulur. Bu, mənim Azər Paşa Nemətovla dördüncü yaradıcılıq işimdir. İlk işlərimiz 90-cı illərə təsadüf edir. Aradan 20 ilə yaxın zaman keçir. Mənim üçün çox xoşdur ki, biz yenidən yaradıcılıq işinə başlamışıq. Ümid edirəm ki, “Cəhənnəm sakinləri” tamaşaçıların xoşuna gələcək”.\nMövsümün ilk premyerası olan tamaşa 1937-ci ildə milli fəlakət və faciə şəklində bütün ölkəni əhatə edən repressiya hadisələrindən bəhs edir. İnsanlara qarşı həyata keçirilən kütləvi təqib, mənəvi təzyiq ər və arvadı üz-üzə qoyur, onlar böyük qorxunun əsarəti altında satqına çevrilirlər. Günahlarını bir-birindən gizlətməyə çalışsalar da, günlərin birində evlərində peyda olan çağırılmamış qonaq (ər-arvada görə Şeytan) onların əsl mahiyyətini üzə çıxarır, qorxunun insan həyatında hansı faciələrə səbəb olduğunu göstərir.


08 dekabr 2016 4 710 14-Məsum (Əhli-Beyt) / İmam Həsən Əskəri (ə) 0\nAltı il şiələrin İmamı olmuş, ümumilikdə isə 28 il yaşamışdır.\nŞiələrin on birinci İmamı Həzrət Həsən Əskəri (əleyhissəlam) hicrətin 232-ci ilində anadan olmuşdur. (Üsuli-kafi, c.1, səh.503.) Atası onuncu İmam Həzrət Əliyyən-Nəqi (əleyhissəlam), anası isə Hüdeysə adlı təqvalı bir qadın olmuşdur. (Əl-İrşad, səh.335.) Bəzi tarixçilər onun adını Süsən qeyd etmişlər. (Üsuli-kafi, c.1, səh.503.) Bu qadın təqvalı və İslam baxışına malik bir qadın olmuşdur. Onun fəzilətinə gəldikdə isə bunu demək kifayət edər ki, o, İmam Həsən Əskəri əleyhissəlamın şəhadətindən sonra o cür böhranlı bir vəziyyətdə şiələrin pənahgahına çevrilmişdi. (Əl-ənvarül-bəhiyyə, səh.151.)\nİmam Həsən Əskəri (əleyhissəlam) Abbasi xəlifəsinin əmrilə məcburi şəkildə Samirrada Əskər adlı bir yerdə saxlanıldığı üçün Əskəri adlandırılmışdı. (İləlüş-şərayi, c.1, səh.230.) O Həzrətin digər məşhur ləqəblərindən biri Nəqi, başqa birisi Zəki, (Dəlailül-imamət, səh.223.) künyəsi isə Əbu Məhəmməd olmuşdur. O Həzrət 22 yaşında ikən atası şəhadətə yetişmişdi. Altı il şiələrin İmamı olmuş, ümumilikdə isə 28 il yaşamışdır. Hicrətin 260-cı ilində şəhid olmuş və Samirra şəhərində öz evindəcə, atasının qəbrinin yanında dəfn olunmuşdur. (Əl-İrşad, səh.345.)


Ikra qiyməti - caviarcaspian\nTag Archives: Ikra qiyməti\nAzərbaycanda kürü Comments Off on Azərbaycanın kürüsü qiymət siyahısı Və satış mərkəzləri\nAzərbaycanın kürüsü qiymət siyahısı Biz haradan bilirik? Azərbaycanda satış mərkəzləri haradadır? Xəzər kürüsü gündəlik qiyməti necədir? Dünyada Azərbaycanın kürüsü qiymət siyahısı kürü müxtəlif formalarda tapılan ən yaxşı dəniz yeməklərindən biri olmuşdur. Qızıl, qara və qaranlıq qələm ipuçlarında da mövcuddur. kürü nərə balığının mərkəzində olan ən yaxşı dəniz məhsullarından biridir. Havyar …


Nadir şahın 3 böyük brilyantı ...\n16 İyul 2014 21:22\n“Nadir şah Borçalını gürcülərə deyil, gürcü xanlığına - Zöhrab xana verib”.\nBu sözləri “Azadlıq” radiosunun “İz” proqramının “Sonuncu fateh Nadir şah” radiodastanının ikinci bölümündə Cahangir Hüseyn Əfşar deyib.\nRadionun saytında bir istifadəçinin “Nadir şah Borçalını Gəncə xanının əlindən alıb Gürcüstana bağışlayıb” fikrinə münasibət bildirən Cahangir Əfşar bunları söyləyib: “Məsələ belə olub. 1736-cı ildə Suqovuşanda keçirilən şah qurultayı zamanı Gəncə xanı - Ziyadoğlular Nadirin şah seçilməsinin əleyhinə çıxdı. Onlar deyirdilər ki, niyə adi kəndli oğlu bu boyda məmləkətin şahı olsun, biz Səfəvilər sülaləsindən bir nəfəri şah seçə bilərik... Bu üzdən Nadir şah seçiləndən sonra Gəncə və Qarabağ xanlarını İranın şərq hissəsinə sürgün etdirir.\nBorçalı Gəncə xanlığının tərkibində idi. O dövrdə Gürcüstan adlı dövlət yox idi. Kaxetiya-Kolxida vardı, onlar da İran dövlətinin tərkibində idi, həm də Azərbaycan bəylərbəyiliyi ərazisində. Yəni həm Kaxetiya, həm Dağıstan, həm də indiki Ermənistan ərazisi Azərbaycan bəylərbəyiliyinə daxil idi. Nadir şah inzibati ərazini gürcülərə yox, gürcü xanlığına verib. Gürcü xanı isə Zöhrab xan idi. Zöhrab xan da türk əsilli idi. Bax, Nadir şah Gəncə xanının bir hərəkətinə görə Borçalı hissəsini Kaxetiya ərazisinə verib”.\nCahangir Əfşar bir oxucunun “Nadir şah Qarabağdakı xristian məliklərə xüsusi status verib” şərhini də cavablandırıb: “1743-cü ildə Nadir Osmanlı ilə məzhəb ayrılığını aradan qaldırmaq üstündə savaşanda birbaşa girir Qərbi Azərbaycana - İrəvan xanlığına, ordan da keçir Qars, Ərzurum ərazisinə. Mənbələrdə verilir ki, belə bir dövrdə ermənilərin keşişi böyük xələtlərlə Nadiri İrəvan yaxınlığında qarşılayır. Nadir şah onu qəbul edir. O, çox tolerant olub. Onun dövründə başqa dinlərə toxunulmayıb. Hətta Nadir Hindistan səfərindən sonra oxuyub-yazmağı öyrənir. İncili, Tövratı, Quranı oxuyur. Belə bir göstəriş verir ki, İncili və Tövratı tərcümə etsinlər...\nNadirin dövründə ermənilərin də dini qorunub. Deməli, Nadir Eçmiədzindəki erməni katolikosunu qəbul edir. Mənbədə göstərilir ki, “türk sultanlığının istilasını qəbul edən” erməni keşişlərin var-dövlətini əllərindən aldırır, özlərini də sürgün etdirir...”\nBu kitabı yazarkən tarixi qaynaqları araşdıran Cahangir Əfşar ermənilərin heç zaman Azərbaycan ərazisində dövlətçiliyə malik olmadığını söyləyir: “Olsaydı, elə burdaca deyərdim. Ancaq bu ərazidə kilsələri olub. Eçmiədzin də orta əsrlərdən ermənilərə sığınacaq kimi verilib. Onlar Suriyadan, Van gölü ətrafından qaçıb burada məskunlaşmışdılar. Gürcülərin knyazlığı olub, bu knyazlıq da həmişə vassallıq sayılıb - əsarət altında qalıb. Üstəlik, ya Osmanlının, ya da İran şahlarının əsarəti altında. Rus çarı I Pyotr şərqi Azərbaycanı işğal edəndə belə məsələ qaldırdı ki, Bakı qarışıq bütün Şərqi Azərbaycandan türklər çıxarılsın, erməni və gürcülərə burada çarlıq verilsin. Təbii ki, Nadir bunun qarşısını aldı. Pyotrdan sonra da çar Rusiyası 70 il Azərbaycana girə bilmədi. Təəssüflər ki, Fətəli xan dövründə Azərbaycan iki yerə bölündü...”\nNadir şahın qənimətləri\nVerilişin bələdçisi Nadir şahın qənimətlərindən də söz açıb: “Ötən verilişdə dediyim kimi, Nadir şah iki ay müddətində Hindistanı diz çökdürür. Məhəmməd şah öz tacını bunun qarşısına qoyur. Məhəmməd şah türk əsilli olduğuna görə Nadir onun tacını geri qaytarır. Oğlu Nəsrullah Mirzəni Məhəmməd şahın qızı ilə evləndirir.\nTac-Mahalda müqavilə bağlanır. Müqaviləyə əsasən, Hindistanın qərb hissəsi İran dövlətinin tərkibinə verilir. Eləcə də 300 il Hindistan xəzinəsində olan var-dövlət Nadir şaha hədiyyə olunur. Nadir şah neçə milyon kurur (o vaxtkı pul vahidi-red.) dəyərindəki ləl-cəvahiratı, qiymətli kitabları, memarları, alimləri İrana gətirir.\nQaynaqlarda yazılıb ki, İranın tarixi, mədəniyyəti Nadir şahın Hindistan yürüşündən sonra dirçəlir və parlayır...”\nCahangir Əfşar dünyada 3 böyük brilyant olduğunu söyləyir: “Onlardan biri “Kuhi-Nur”dur. Hazırda Londonda kral tacındadır. 500 karatdır. Bu daşın tayı-bərabəri yoxdur. İngilislər İranı tutanda bu daş kraliçaya hədiyyə olunub. İndi Londonda kral xəzinəsində - Kral Muzeyində saxlanır.\nİkinci böyük daş “Göy brilyant” adlanır. Qriboyedovu Tehranda öldürəndə həmin göy brilyantı Qriboyedovun ölümünə təzminat kimi Rusiyaya veriblər.\nBu daş da rus kraliçasına hədiyyə olunub, indi Moskvada Almaz Fondunda saxlanır. Mən özüm Almaz Fondunda o daşa baxmışam. Üçüncü daş “Dəryayi-nur” adlanır və Tehran Muzeyindədir”.\nNadir şaha xəbərdarlıq məktubu\nCahangir Qacar Nadir şahın ölümünə səbəb olan qardaşı oğlu Əliqulu xanın Əfşar tayfalarının içində ən lovğa şahzadə olduğunu bildirir: “Nadir şah qətlə yetiriləndə Əliqulu Mirzənin 23 yaşı vardı. Astrabadi yazır ki, hələ məlum qətldən xeyli əvvəl “Nadir şah Mazandaran meşəsindən atla keçərkən ona güllə atıldı. Güllə Nadirin sağ qolunu yaralayıb sol əlinin beş barmağının dərisini soyaraq atının boynuna dəydi, at yıxıldı. Həmin gecə Nadirin alaçığından bir məktub tapıldı. Məktubu sol əllə yazmışdılar ki, tanınmasın: “Əgər istəsən biləsən kim səni öldürmək istəyirdi, fikirləş, gör sənin ölümündən kim daha çox istifadə edəcək və İranın padşahı olacaqdır...”\nNadirin sağlığında heç kəs bilmədi ki, məktubu kim yazıb. Nadir şah öldürüldükdən sonra həmin Əliqulu Mirzə öz dili ilə demişdi ki, o məktubu mən yazıb şahın çadırına tullamışdım. İstəyirdim ki, Nadir oğlundan bədgüman olsun...”\nNadir şah belə öldürüldü...\nCahangir Əfşar kitabında tarixi qaynaqlara dayanaraq (“Tarix-e cahanqoşa-ye Nader-i” və “Aləm Ara-ye Nader-i”) Nadir şahın ölümünü də verib: “Hicri-qəməri tarixi ilə 1160-cı il Cəmadül-Sani ayının 11-i axşamı (bazar gecəsi, 1747-ci il, iyun ayının 20-də-red.) Xəbuşan yaxınlığındakı Fəthabadda qurulan düşərgədə Məhəmməd bəy Qacar İrəvani, Musa bəy Əmirli Əfşar, Qoca bəy Kəndirli Əfşar, Saleh xan Qırxlının, keşikçibaşı Məmmədqulu xan Əfşarın və bir sıra digər keşikçilərin dəstəyi ilə gecəyarı Nadir şahın çadırına daxil oldular.\nNadir şahın Hindistana yürüşü. 1738.\nNadir şah həmin gecə arvadlarından Məhəmməd Həsən xanın qızı Sitarənin (Cukinin) çadırında yatmışdı. Qətlçilər Nadirin hansı çadırda yatdığını öyrənib gözətçini boğdular və Sitarənin çadırına daxil oldular. Nadirin üzünü gördükdə qorxu onları elə bürüdü ki, onlar qapıdan içəri girməyə cəsarət etmədilər.\nAmma Məmmədqulu xan və Saleh xan çadırı xəncərlə cırdılar və bir neçə nəfər içəri daxil oldu. Nadir şah yerindən atılıb Saleh xanı görüncə onu söydü. Qılıncı çəkib onu qovdu və onlardan ikisini qılıncla vurdu. Bu vaxt ayağı çadırın ipinə ilişib yıxıldı. Ayağa qalxana qədər Saleh xan onun kürəyinə bir qılınc vurdu. Bu zaman Məhəmməd xan Qacar gəlib əzəməti göylər qədər olan, qüdrəti aləmə sığmayan Nadir şahı qətlə yetirdi...”\nNadir şah Azərbaycan üçün nə edib?\nCahangir Əfşar “Nadir şah Azərbaycan üçün nə edib” sualını da cavablandırıb: “O, 6 milyon kvadrat kilometr ərazisi olan bir dövlətə başçılıq edib! Məgər bu azdırmı?! Baxsınlar görsünlər, dünyada belə fateh varmı?! Napoleon özü ona “sonuncu fateh” adı verib. Yazıb ki, Nadir şah öz dövrünün ən böyük sərkərdəsidir. O, yadelli işğalçılara qarşı ən kəskin mübarizə aparıb, öz dövlətinə ləyaqətlə xidmət edib.\nNapoleon kimi sərkərdə Nadiri qəbul edirsə, Lokkart kimi tarixçi, Almaniya, Hollandiya, Fransa və s. ölkələrin tarixçiləri onun haqqında minlərlə əsər yazırlarsa, biz niyə onu inkar etməliyik? Nadiri tanımaq hər bir azərbaycanlının borcudur”.\nCahangir Əfşar Nadirin ordu quruculuğuna da diqqət çəkdi: “Mən Müdafiə Nazirliyinə də bu barədə yazmışam. Çox maraqlıdır. O dövrdə - heç bir ədəbiyyat, silah olmayan dövrdə belə bir ordu saxlayasan və dünyaya hegemonluq edəsən! Hətta Nadirin fikri vardı ki, böyük Turan imperiyası yaratsın. Həm uyğurları, həm də Osmanlını bu imperiyaya qatsın...”\nVerilişin bələdçisi aparıcının “Sizcə, “Nadir öldü, İran öldü” ifadəsi bir gerçəkdir, yoxsa yazıçı təxəyyülünün məhsuludur” sualını belə cavablandırdı: “Bunun mənbəyində Nadirlə gözlərini çıxardığı oğlunun görüş səhnəsi dayanır. Astrabadi yazır ki, bir gün Nadir öz ərazisində gəzirmiş. Bir səs eşidir və baxır ki, oğludur. Rzaqulu, təbii ki, atasını tanımır. Axı gözləri kordur... Nadir oğlunun əlindən yapışıb onu qucaqlayır. Yəqin ki, atanın dəhşətli halını başa düşürsünüz... Rzaqulu deyir ki, ata, siz mənim gözlərimi çıxarmaqla Azərbaycanın, bütün İran məmləkətinin gözlərini çıxardınız... Bax, belə bir səhnə var Astrabadinin əsərində...”\nCahangir Əfşar bu məsələyə də aydınlıq gətirib: “O vaxtlar Nadirin bibisi oğlu Əmiraslan xan Azərbaycan bəylərbəyi olur. Nadir Osmanlılar üzərində qələbə qazanandan sonra kiçik oğlu İmamquluya 18 yaşında toy edir və onu Əmiraslan xanın qızı ilə evləndirir. Bu izdivacdan Nadirin Hüseynqulu və İmamqulu adında nəvələri doğulur. Uşaqlar Təbrizdə olurlar. Yəni qız atası Əmiraslan xanın yanında olur. Nadirin qətlindən sonra Əliqulu xan bu nəvələri də öldürmək istəyir. Bundan qəzəblənən Əmiraslan xan Əliquluya qarşı mübarizə aparır. Onu aradan qaldırmaq üçün Əliqulunun qardaşı İbrahim xanla birləşir. Bir ildən sonra Əliqulunun gözlərini çıxarıb hakimiyyətdən salırlar. İbrahim xan şah olmaq istəyir. O üzdən Əmiraslan xanla müharibə başladır və Əmiraslan xanı öldürür...\nHəmin ərəfədə Əmiraslan xanın nəvələri Avar xanlığı ərazisinə qaçır. Və bizim köklərimiz XVIII əsrin axırlarınadək Avar xanlığı ərazisində yaşayırlar. Ruslar Şimali Qafqaza girəndə onlar köçüb gəlirlər indiki “Xında dərəsi” deyilən yerə. Oradakı ən böyük tayfalardan olan Zülqədərlər tayfasına sığınırlar. Çünki Nadir şah olandan sonra xəzinə torpaqlarını Zülqədərlərə bağışlamışdı...\nBir də vurğulayıram ki, Nadirin ölümü ilə ölkə 20 xanlığa parçalandı. Daha sonra Qacarlar hakimiyyətə gəldi. XIX əsrin əvvəllərində də Azərbaycanın şimal hissəsi Rusiyanın tərkibinə keçdi, cənub hissəsindəki Azərbaycanı farslar özəlləşdirdilər... Sonra da hakimiyyətə gələn Pəhləvilər İranda fars millətinin dövlətini bərqərar etdilər”.


İyulun 14-dən 15-nə keçən gecə Azərbaycan Ordusuna dəstək məqsədilə keçirilən aksiyadan sui-istifadə edən bir qrup şəxs Milli Məclisin binasına hücum edib. Qeyri-qanuni şəkildə Milli Məclisə daxil olanlar dağıntılar törədərək, Parlamentin mülkiyyət və inventarına xeyli ziyan vurublar.\nXezerxeber.az-ın məlumatına görə, Milli Məclisin birinci mərtəbəsinə toplaşan yürüş iştirakçıları 3-cü mərtəbəyə kimi hərəkət edərək, dibçək, çılçıraq, müxtəlif oturacaqları sındırıb, divar və qapıları yararsız hala salıblar.\nMillət vəkili Jalə Əliyeva deyib ki, hadisə Şəhidlər Xiyabanı ətrafında sakit şəkildə davam edən aksiya sonlandıqdan sonra baş verib. Aksiya iştirakçılarına qarışan bir qrup şəxs gecə saatlarında gözlənilmədən Parlament binasına hücum çəkiblər.\nHadisə ilə bağlı jurnalistlərə açıqlama verən Milli Məclisin mətbuat xidmətinin rəhbəri Ceyhun Əli bildirib ki, təxribatı törədənlər polisin köməkliyi ilə binadan uzaqlaşdırılıb.\nHadisədən dərhal sonra Parlamentin sədri Sahibə Qafarova Milli Məclisdə olub. O, fəsadların aradan qaldırılması üçün aidiyyatı üzrə tapşırıqlarını verib.\nQeyd edək ki, aksiyadan sui-istifadə edənlərin bu davranışları vətəndaşlar tərəfindən vandallıq aktı və ən əsası isə şəhidlərin ruhuna hörmətsizlik kimi qəbul olunub.


Johanna Spyri. Heidi (4) » Qadin.Net ~ İlk milli qadın portalı\nHeidi babasının evində iki qış qarşılamışdı. Artıq yaz gəlirdi. Havalar yavaş-yavaş düzəlir və qarlar əriməyə başlayırdı. Yazın gəlişi Alp dağlarında xüsusi gözəllik yaratmışdı.\nBir gün səhər Heidi həyətə çıxanda qapıda qara paltarlı birinin durduğunu gördü və qorxdu. Həmin adam ona baxaraq dedi:\n- Qorxma, qızım, mən heç bir uşağa pislik etmərəm.\nO, görüşmək üçün əlini Heidiyə uzatdı. Qızın əlini sıxanda dedi:\n- Sənin adını bilirəm. Sən Heidisən, eləmi?\n- Bəli, mənim adım Heididir.\n- Baban evdədirmi?\n- Bəli. İçəridədir. Taxta qaşıqlar hazırlayır.\n- İçəri girə bilərəmmi?\n- Baba, baba, bir adam gəlib. Səni görmək istəyir.\nBaba gələn adamı görəndə təəccübləndi. Neçə ildir ki, bu evə bir adam da qonaq gəlmirdi. O,\ngələn adama baxıb ciddi-ciddi dedi:\n- Xoş gəlibsən.\nDeməli, onlar çoxdan tanış idilər. Heidi maraqla onlara baxırdı. Gələn adam aşağıdakı kənddən imiş. Babanın uzun müddətdir kəndə gəlmədiyini və onlarla görüşmədiyinin səbəbini soruşdu. Baba dedi:\n- Elə mən də səni uzun müddətdir ki, görmürəm.\nBaba hiss etdi ki, bu adam ciddi bir mövzuda danışmaq üçün gəlib. O, Heidiyə dedi:\n- Heidi, qızım, sən tövləyə get, keçilərə su ver.\nHeidi gedəndə gələn adam dedi:\n- Heidinin məktəb yaşı çatıb. Sənə xəbər göndərmişdim, amma əhəmiyyət vermədin. De, görüm bu nə qədər davam edəcək?\n- Onu məktəbə göndərmək fikrim yoxdur. Burada, təbiətin qoynunda mənimlə qalacaq. İnsanların içində yaşayıb onların pisliklərindən xəbərdar olmağına razı ola bilmərəm.\n-Sən demək istəyirsən ki, o pis adamlardan burada heç yoxdur?\n- Təbii ki, yoxdur. Burada quşlar, çiçəklər, keçilər, dağlar var və bunların heç biri pslik etmək iqtidarında deyillər.\n-Ancaq haqqında danışdığımız keçi, quş deyil, insan balasıdır. Əvvəl-axır insanlarla birlikdə yaşamaq məcburiyyətində olacaq.\n-Mən qərarımı vermişəm və bu qərarımdan da dönməyəcəm. Qışın soyuğunda, boranda, qarda bu uşağı təkbaşına küçələrə buraxa bilmərəm. Onu təhlükəyə ata bilmərəm, nədi-nədi ki, məktəbə gedəcək. Məni fikrimdən döndərməyə çalışmayın. Fikrim qətidir. Lazım gəlsə, lap elə məhkəməyə də gedər və orada da bunları deyərəm.\n-Düzdür, bunu edə bilərsən və hakim də Heidinin qışda məktəbə getməməsi barədə qərar verə bilər, ancaq...\nAdam susdu və babanın diqqətini cəlb etmək istədi. Ancaq görəndə ki, onun dedikləri babanı heç maraqlandırmır, danışmağa davam etdi:\n-Onun məktəbə getməyi, təhsil öyrənməyi üçün fədakarlıq etməlisən. Yəni, qışda kəndə köç, orada yaşa. Məgər bunu da edə bilməzsən?\n-Yox, edə bilmərəm.\n-Deməli, sən Heidini bu qədər sevirsən!\nAdam bu son cümləsi ilə babanı sarsıda bilmişdi. O, getdikdən sonra babanın halı pisləşdi.\nBir neçə gündən sonra Heidinin xalası gəldi. O, qəribə bir paltar geymişdi. Baba onu görəndə çox əsəbiləşdi. O, babanın yanına elə bir təkliflə gəlmişdi ki, baba bunu biləndə qəzəblənmişdi.\nOnun işlədiyi şəhərdə varlı bir ailə var imiş. Bu ailədə Heidi ilə yaşıd bir uşaq var idi və o əlil idi. Bu uşaq tək yaşadığı üçün çox darıxırmış və xalası belə qərara gəlib ki, Heidini oraya, həmin qızın yaşadığı ailəyə aparsın. Heidinin orada qalmağı onun özü üçün də yaxşı idi. Bir müddətdən sonra ailənin bu qızı vəfat edər və Heidi onların tək qızı olar. Onsuz da baba Heidini xoşluqla qəbul etməmişdi.\nBaba əsəbindən rəng alıb rəng verirdi. Xala onun bu halından çox qorxdu.\n-Sən deyəsən məni yaxşı başa düşmədin. Sənə dediklərimi kimə desəm, mənə haqq qazandırar. Ancaq sən əsəbiləşirsən.\n-Çox yaxşı, onda get, kimə istəyirsən danış. Qoy sənə haqq qazandırsınlar.\nQadın qərarını çoxdan vermişdi. O, Heidini buradan aparacaqdı. Düzdür, o, bunu öz xeyri üçün edirdi, ancaq bu Heidi üçün də yaxşı idi.\n-Mən onun xalasıyam və onun taleyinə görə mən cavabdehəm.\n-Yaxşı, götür, istədiyin yerə apar. Ancaq bir də geri gətirmə. Onu sənin kimi ala-bəzək paltarlar geyinmiş halda görmək istəmirəm.\nQadın heç babaya qulaq asmırdı. O, cəld Heidini səslədi:\n-Heidi, gəl, gedirik.\nAncaq gözləmədiyi bir halla qarşılaşdı. Heidi ona etiraz etdi:\n-Mən səninlə getmək istəmirəm.\n-Necə yəni istəmirsən? Dəli olmusan sən? Əgər getdiyimiz yer xoşuna gəlməsə, istədiyin zaman geri qayıda bilərsən. Səyahət etmiş olarsan da, nə itirirsən ki.\nHeidi razılaşdı. Xalası cəld onun əşyalarını topladı və Heidini də götürüb getdi. Heidi yolda nənəni görmək istədi, ancaq xalası bir yalan uydurub onu bu fikrindən daşındırdı:\n-İndi vaxtımız yoxdur, qayıdanda görərsən.\nHeidi məcbur razılaşdı. O, elə bilirdi ki, Frankfurt axşam evinə geri dönə biləcəyi qədər yaxın bir yerdədir.\nƏvvəl-axır insanlarla birlikdə yaşamaq məcburiyyətində olacaq.\nHmm menim bu hekayeden cox xosum geldi qizi niye aparir eyyy pis xalasi gul kimi yassiyirdi da babasiyla\nMaraqlıdır,ardını gözləyək görək nələr baş verəcək.\nmütləq. ən maraqlı hadisələr hələ qarşıdadır :)\nAqata bacı.Maraqlıdır,ardını gözləyək görək nələr baş verəcək.\nYene maraqla oxudum ardini gozluyurem tesekkurler.\nAlp dağlarından söhbət gedir hekayədə, lap orda olmaq istədim e)Xalaya bax, qoca kişini istifadə elədi bir müddət, indi də vecinə almır. Lap əsəbləşdim o xalaya\nmən də ora gedib yaşamaq istədim bu əsəri oxuyanda o xala da ki Alah heç kimə elə xala qismət eləməsin\nSəndə tərcümə gözəl alınır, oxunaqlıdır, oxuduqca oxumaq istəyi yaranır.\nAlp dağlarından söhbət gedir hekayədə, lap orda olmaq istədim e)\nXalaya bax, qoca kişini istifadə elədi bir müddət, indi də vecinə almır. Lap əsəbləşdim o xalaya\nOlmazki hamini birlikde veresiniz.\nolmaz əsər böyükdür, mən bacarıgım ədər coxluqda vrirəm hər dəfə, bunan da uzun olsa oxuyan hamı bezər və belə maraqlı qalmaz da hamıya\nTərcümə əıa alınıb.Yazıq Heidi. Ardını gözləyəcəm.\ntəşəkkür edirəm canım. ardını qoymuşam bir iki günə çıxar\nMaraqli hekayedi,cox saq ol paylasdiqin ucun.


Meiset zorakiligina meruz qalan 81 kisi Dovlet Komitesine muraciet edib - Azadliq Xeber\nMeiset zorakiligina meruz qalan 81 kisi Dovlet Komitesine muraciet edib\nDövlət Komitəsinin 860 qaynar xəttinə isə 369 müraciət olub: “Bunlardan yalnız 81-i kişi olub, qalanı qadınlardır. Xüsusən 18-35 yaşlı qadınlar daha çox iqtisadi və psixoloji təzyiqə məruz qaldıqlarını bildiriblər”.\nB. Muradova qeyd edib ki, problemlə üzləşəndə ən müxtəlif dövlət orqanlarına, məhkəmələrə müraciət edən insanlar ailələrində problemlər olanda da müvafiq qurumlara müraciət edə bilərlər: “Burada qəbahət heç nə yoxdur. İnsanların əksəriyyəti düşünür ki, ailələrində baş verən bu və ya digər hadisə ilə bağlı müvafiq qurumlara müraciət etmək olmaz. Ancaq müvafiq dövlət qurumları məhz insanların problemlərini həll etmək üçün yaranmış orqanlardır. Məsələn, Dövlət Komitəsinin rayonlarda mərkəzləri var və həmin mərkəzlər bu məsələlərlə məşğul olurlar”.


Erməni mayorlar Zəngəzurdakı döyüşə buraxılmayıblar | No Comment\n19 noyabr 2021, 09:58\nErməni mayorlar Zəngəzurdakı döyüşə buraxılmayıblar\nBir neçə gün əvvəl Zəngəzurda Azərbaycan və Ermənistan hərbçiləri arasında baş verən insident zamanı qarşı tərəfin mayor rütbəli şəxslərinə döyüş mövqelərinə, qaynar nöqtələrə qalxmağa icazə verilməyib.\nNOCOMMENT qafqazinfo-ya istinadən xəbər verir ki, bu barədə məlumatı “Hraparak” qəzeti yayıb.\nNəşr yazır ki, bu məlumatı iki müxtəlif vəzifədə olan hərbçilər də təsdiqləyib. Onların sözlərinə görə, Müdafiə Nazirliyinin xüsusi təyinatlı alayının zabitləri, eləcə də xarici kəşfiyyatçılar döyüş əməliyyatlarının ən həlledici məqamında mövqelərə qalxmağa cəhd edərkən onlara qadağa qoyublar. Bildirilib ki, bu, yeni təyin olunmuş müdafiə naziri Suren Papikyanın əmridir və o qeyd edib ki, vəzifəsi mayordan yüksək olanlar döyüş mövqelərinə buraxılmasın.\nHəmçinin məlumatda qeyd olunur ki, hökumət Ermənistanda yerləşən 102-ci hərbi bazanın dəstəyindən də imtina edib və Zəngəzurdakı hərbi bazanın ikinci korpusunun komandiri erməni əsgərlərinə dəstək vermək istəyəndə ona da icazə verilməyib.\nErmənistanın Müdafiə Nazirliyi isə yüksək rütbəli zabitlərin mövqelərə buraxılmaması ilə bağlı yayılan bu məlumatları təkzib edib.\n27 noyabr 2021, 21:09\nErmənistanda daha bir əsgər GÜLLƏLƏNDİ\n24 noyabr 2021, 20:00\n20 noyabr 2021, 14:41\nErmənilər itkin düşən hərbçilərinə qəbir qazırlar – FOTOLAR\n17 noyabr 2021, 17:09\nErməni KİV: 24 hərbçinin meyiti Azərbaycan tərəfdə qalıb\n17 noyabr 2021, 14:33\nErmənistan itkin və əsirlərin sayını açıqladı – RƏSMİ\n17 noyabr 2021, 10:50


Hay-hayı gedən, vay-vayı qalan millət » Milletin-sesi.info Informasiya portali\nİndi reallıq budur ki, Azərbaycan xarici və daxili borcun məngənəsində sıxılır. Hər ailə borcla yüklənib. Az qala bütün insanların banklara, qohumlara, mağazalara borcu var. Rəsmi statistikaya istinad etsək, vətandaşların banklara 22 milyard borcu var. Adambaşınadüşən daxili borc 2400 manat, xarici borc isə 750 dollar, yəni 1178 manatdır. Beləliklə, ölkədə adambaşına düşən ümumi borc 3578 manat təşkil edir. Bu isə maaşı 150-200 manat civarında olan müəllim və həkimlərin təxminən 2 illik maaşı qədərdir. Bu da Azərbaycan məmurlarının tərənnüm etdiyi "analoqsuz inkişaf"ın göstəricisidir. Milli Şuranın sədri, professor Cəmil Həsənli deyir: "Hakimiyyətdə olanlar neftdən gələn milyardlarıbölüşdürməyi dövləti idarə etmək kimi başa düşürmüş". Rəsmi məlumatlara görə, təkcə neftdən Azərbaycan son 15 ildə 141 milyard dollar qazanıb. Bu pulların 25 faizi gələcək nəsillərə saxlanmalıydı, reallıq isə onu göstərir ki, gələcək nəsillər borclu doğulur.\nPrezident İlham Əliyev bütün çıxışlarında məmurların xalqın xidmçətçiləri olması barədə söylədikləri, korrupsiyavə rüşvətxorluğa qarşı mübarizəni daha da gücləndirilməsi üçün göstərdiyi çabalar çox təəssüflər olsun ki, onun komanda üzvləri tərəfində heç də birmənalı qarşılanmır. Bu səbəbdən də məmurların haqsızlığına dözməyib haqq-ədaləti qorumaq üçün səslərini qaldıranları ünsür(antipod) adlandırıb, qondarma ittihamlarla həbs elətdirib, cəza çəkmə müəssisələrində işgəncələrə məruz qoyurlar. Məlum MTN olayları bunu açıq şəkildə ortaya qoydu. Bölgələrdə insanların əllərində ümummilli lider Heydər Əliyevin və olkə başçısı İlham Əliyevin portretlərin tutaraq etiraz aksiyaları keçirməsi də, hakimiyyətdən yox, yerli məmurların özbaşınalığından etirazın təzahürüdür.Prezident İ.Əliyevin məlum sərəncamı ilə ləğv olunmuş MTN son 11 ildə insanlara (iş adamlarına) işgəncə verib, sərvətini (malını-mülkünü) əlindən alan quldur dəstəsinə çevrilməsi də, məmur özbaşınalığının bariz nümunəsidir. Prezident İlham Əliyevin, "heç kim toxunulmaz deyil" çağırışı və bu gün həyata keçirilən kadr islahatları da, məmur özbaşınalığına qarşı mübarizənin göstəricisidir. Deyəsən, o dövürdə MTN yalnız haqsızlığa dözməyib, haqq-ədalət uğrunda mübarizə aparan "ünsürləri" görüb və onlara qarşı "mübarizə" aparıb. Lakin atalar deyib: "Haqq nazilər, ancaq üzülməz". Ictimaiyyət üçün hələ də qaranlıq qalan, quldur dəstəsinin əsas üzvlərinin və onlarla əlaqəli şəxslər cəzalansa da (həbs olunsa da), quldurbaşlıEldar Mahmudovun azadlıqda qalımasıdır.\nBir vaxtlar ölkədə turizmin inkişaf etdirilməsini vacib sayan mədəniyyət və turizm nazirinin kişi cinsindən olub, kişiyə ərə gedən müğənni Elton Conun Bakıya qastrola dəvət etməsi, Azərbaycan xalqının mənəviyyatınıncılızlaşması və bəzi məmurların bu işdə maraqlı olmalarının təzahürü deyilmi? Prezident I.Əliyevin etibar edib vəzifəyə gətirdiyi bəzi məmurların özbaşınalığı, vəzifə hərisliyi, vəzifələrindən sui-istifadə nəticəsində Bakı şəhərini öz yaxınları və ətrafı üçün əyləncə mərkəzinə çevirmək məqsədiylə neftdən gələn milyardların bir hissəsini pay-puş edib, A.Colilərə, L.Qaqalara, E.Conslara və s. xərcləməsəydilər bu gün məmləkətimizdə tamamiylə başqa bir mənzərə ortada olardı. Ölkədə işsizlər ordusu yaranmazdı. Bu məmur çetesi xalqa yuxarıdan aşağı baxıb, haqq səsini qaldıranları zindanlaraatmaqla, ümumilikdə ölkəyə təcrübə meydanı kimi baxmasaydılar bugün ölkəmiz acınacaqlı iqtisadi-siyasi, ictimai-sosial duruma düşməzdi, vətəndaşlarımızborc içində çabalamazdı ( eyni zamanda bu sətirləri yazan müəllif də) çıxış yolu; ya hakim komanda operativ olaraq islahatlar keçirib, müəyyən güzəştlər etməli, ya da xalq öz haqqını tələb edib, son sözünü deməlidir. Çünki millətin 80-90 fazinin hayı gedib, vayı qalıb! Ölkədə mütəmadi olaraq baş verən intihar hadisələri, cəbhə bölgələrində gərginliyin artması, hərbiçilərimizin şəhid olması hallarının çoxalması, ümumi vəziyyətimiz haqqında bir SOS siqnalıdır.\nXəbərin vaxtı: 19-03-2016 Oxunma sayı: 109\nAbdolbari Gözəl Azərbaycandan niyə getmək istəyir? 21-01-2016 \nFikrət Yusifov: “Azərbaycan iqtisadiyyatı neftsiz də inkişaf edəcək” 11-09-2015 \nOPEK neftin ucuzlaşmasına qarşı əməkdaşlığa səslədi 01-09-2015 loading... XƏBƏR LENTİ 23-05-2017 - Beş ölkənin kralı Azərbaycan prezidentinə məktub ünvanlayıb 23-05-2017 - Azərbaycan və Türkiyənin müdafiə nazirləri hərbi əməkdaşlığın genişləndirilməsini müzakirə ediblər 23-05-2017 - Frank-Valter Ştaynmayer Azərbaycan prezidentinə məktub göndərib 23-05-2017 - Baş Prokurorluq “Bastainfo.com” saytına xəbərdarlıq etdi 23-05-2017 - Azərbaycan və Bolqarıstan Baş prokurorluqları arasında əməkdaşlıq uğurla davam etdirilir 23-05-2017 - Palata: "Azər-Türk Bank" 7,3 mln. manatlıq mənfəətdən büdcəyə vəsait ödəməyib 23-05-2017 - Pərviz Həşimli: “Eldar Mahmudov məni həbs etdirməklə yanlış adam seçmişdi" 23-05-2017 - Yeni qeydiyyatdan keçmiş 200-ə yaxın dərmanın qiyməti təsdiqlənib 23-05-2017 - Azad Rəhimov: "İslamiada "Rio-2016"dan da yüksək səviyyədə keçirildi" 23-05-2017 - Uşaq əməyinin istismarına qarşı mübarizəyə dair maarifləndirmə tədbiri keçirilib 23-05-2017 - Vüqar Rəhimzadə: "Həyatımın ən yaddaqalan anı ümummilli liderimiz Heydər Əliyevlə ilk görüşdüyüm gün olub" 23-05-2017 - Azərbaycan prezidenti Britaniya baş nazirinə başsağlığı verib 23-05-2017 - Aİ-nin ali nümayəndəsi Federika Mogerini: "Dağlıq Qarabağ münaqişəsinin qısa zamanda siyasi həllə ehtiyacı va ... 23-05-2017 - Tansu Çillərin məhkəməyə məcburi gətirilməsi barədə qərar çıxarılıb 23-05-2017 - Batumidə Azərbaycan, Gürcüstan və Türkiyənin müdafiə nazirlərinin üçtərəfli görüşü keçirilib 23-05-2017 - Azərbaycan XİN Mançesterdə stadionda törədilən terror hücumunu pisləyib 23-05-2017 - Kooperasiya Universitetində bazar açıldı - Diplom işi 1500 manata satılır 23-05-2017 - ETSN-in kollektivi Heydər Əliyevin məzarını və Şəhidlər xiyabanını ziyarət edib 23-05-2017 - Orta Şərqdə nəhəng hərbi sövdələşmələr yeni qarşıdurmalar doğuracaq?! 23-05-2017 - Ortopedik stomatologiya kafedrasının müdiri Nazim Pənahov: “Diş implantı xərçəng xəstəliyi yaratmır” 23-05-2017 - Azərbaycanlı cərrah Fərman Ceyranlı Gürcüstanda saxlanılıb 23-05-2017 - Nəsiman Yaqubludan Araz Əlizadəyə məsləhət: “Heç olmasa mənim yazdığım kitabı oxusun” 23-05-2017 - Ermənilər Xocalı aeroportundan uçuşlara başlayır 23-05-2017 - Beynəlxalq təşkilatlardan baş redaktorun evinin və mənzilinin yandırılmasına reaksiya 23-05-2017 - Bakı Lift İdarəsinin qalmaqallı rəisi niyə işə çıxmır? 23-05-2017 - Prezident İlham Əliyev: “İslamiadadakı qələbə müstəqilliyimizin möhkəmləndirilməsinə növbəti töhfədir” 23-05-2017 - DGK: İsrail vətəndaşı gizli yolla külli miqdarda valyutanı ölkəyə keçirmək istəyib 23-05-2017 - Prokuror kriminal avtoritetə cəza istəyib 23-05-2017 - Məcburi köçkünlərə ev vermək adı ilə dələduzluq edən qadının cinayət işi üzrə məhkəmə istintaqı başa çatıb 23-05-2017 - Qaçqınların və Məcburi Köçkünlərin İşləri üzrə Dövlət Komitəsi Hesablama Palatasının qərarını nəzərə almayıb 23-05-2017 - Bakıda xüsusi zolaqlara daxil olduğuna görə 1319 sürücü cərimələnib 23-05-2017 - Avropa Parlamentinin nümayəndə heyəti azərbaycanlı məcburi köçkünlərlə görüşüb 23-05-2017 - Köhnə Günəşlidə uşaq meydançasını kim ələ keçirib?-FOTOLAR 23-05-2017 - Təhsil eksperti Etibar Əliyevdən hazırlıq kurslarına ittiham: “Müəllimləri qeyri-peşəkardırlar” 23-05-2017 - "Barselona" klubunun keçmiş prezidenti saxlanılıb 23-05-2017 - Ələt xüsusi iqtisadi zonasının yaradılması ilə bağlı 3 təklif verilib 23-05-2017 - Müharibə əlili çətin vəziyyətdə - 143 manatla dolana bilmirəm 23-05-2017 - Azərbaycanlılar ÜAK-ın bağlanması və Rusiya ilə münasibətlər barədə nə düşünür? 23-05-2017 - Odlar Yurdu Universiteti ərəb ölkələrindən tələbə qəbulu ilə bağlı protokollar imzalanıb 23-05-2017 - Antonio Konte İngiltərə Premyer Liqasının ən yaxşı məşqçisi seçilib Xəbər lentinin ardı


İlk hərbçi xanım Şəhid... | İnformasiya saytı\nİlk hərbçi xanım Şəhid...\nBölmə: 771 dəfə oxunub\nİkinci Qarabağ müharibəsinin – başqa sözlə, Azərbaycan Böyük Vətən Müharibəsinin ilk hərbçi xanım şəhidi Arəstə Baxışovanın ailəsini ziyarət etdik.\nİlk hərbçi xanım Şəhid... –\nBu təyinlər hər biri özlüyündə bir mənəvi ünvandır; hər biri haqqında ayrı-ayrılıqda dastanlar yazmaq, kitablar bağlamaq olar. Arəstə Baxışova bu ünvanların hamısını öz həyat və fəaliyyətində birləşdirməyi bacardı. Üstəlik, o, Çernobıl facisənin qarşısının alınmasında iştirak etmiş veteran atanın övladıydı. Yetimlik görmüşdü o... Hərbçi olmaq arzu ilə böyümüşdü... Sonra özü valideyn olmuşdu... İki gül balası bizlərə əmanətdir artıq... Arəstə öz cavan ömrü ilə ömür-ömür xatırlanacaq... İkinci Qarabağ müharibəsinin ilk hərbçi qadın şəhidi! – Bu şərəfli titulun sahibini unutmaqmı olar?..\nArəstə Baxışova yaralı hərbçilərimizi döyüş meydanından çıxararkən şəhid olub. Əsl hərbçi, əsl şəfqət bacısı, qadın qüdsiyyəti, Azərbaycan xanımı xeyirxahlığı ilə onun özü şəhadət şərbəti içib... “Yaralı hərbçilərimizi döyüş meydanından çıxararkən!..” – vəzifənin müqəddəsliyi bu olsa gərək! Ömrün naxışı, bəzəyi bu olsa gərək...\nŞəhidin anası Məktubə Baxışova qızının cəbhəyə könüllü olaraq getdiyini bildirdi. Onsuz da könlümüzdə taxt qurmuş, ruhuna əbədi ehtiramımız olan uca könüllü Arəstə bu könüllülüyü ilə daha yeni ucalıq mərtəbəsi qazandı...\n“Dedi ki, “Ana, mən müharibəyə getmək istəyirəm, uşaqlar sənə əmanət. Hərənin bir qisməti var, əgər Vətən uğrunda şəhid olacağamsa, bu mənim başımın ucalığı olacaq”...\nXanım şəhidimizin 10 yaşlı qızı Zəhra anası ilə qürur duyduğunu deyir. Danışanda ürəyinin özündən böyük olduğunu hiss etdim. Mənə elə gəldi, o da, qardaşı da analarının şəhid olduğunu bildikdən sonra birə beş böyüyüblər... – yaşlarından irəli danışırdılar sanki:\n“Anam mənimlə fəxr edirdi, mən də indi anamla fəxr edirəm; fəxr edirəm ki, Vətən uğrunda şəhid olub”...\nArəstə xanımın 11 yaşlı oğlu Mərdan isə əziz anası ilə son telefon danışıqlarını xatırlatdı:\n“Hər dəfə zəng edərdi, soruşardı. Bir gün ard-arda zəng etdim, cavab vermədi. Xeyli sonra telefonu açdı, səsi bir təhər gəlirdi. Düşündüm ki bəlkə xəstələnmiş olar – dedi, yox, yaxşıyam, problem yoxdur. Sonra dedi, bacına yaxşı bax; nənənin sözündən çıxmayın, dərslərinizi vaxtlı-vaxtında oxuyun”.\nArtıq Zəhra və Mərdan bizlərə əmanətdir, onlar yalnız mənsub olduqları ailənin övladları sayılmır artıq... Çünki anaları bir evdən çıxdı, bir elin qızı, bir ulusun qəhrəmanı oldu. Qəhrəmanlıq, fədakarlıq isə unudulmur. Məşhur kəlamda deyildiyi kimi: “Heç nə unudulmur, heç kim yaddan çıxmır”!\nÇox əminəm ki, əziz Arəstə bacımızın ruhu indi şaddır. Şaddır çünki Şuşanı azad etdiyimizi bilir, müharibədə zəfər çaldığımızı bilir. Bilir ki, bu millət, bu dövlət öz şəhidini həmişə əziz tutacaq! Şəhid ailəsi baş tacımız olacaq!\nŞəhid Arəstə Baxışova! –\nBilirsizmi Arəstə adı nə anlama gəlir? – Görün nə təvafüqdür ki, şəhidimizin adı taleyi ilə üst-üstə düşür: “Bəzənmiş, bəzəkli, yaxud nizam və qaydası yerində olan”... Şəhid adından gözəl ad, bundan gözəl Tanrı bəzəyi, İlahi naxış varmı? Bir hərbçi üçün nizam və qaydası yerində olmaq da “olmazsa olmaz”lardandır... Arəstə Baxışova sanki öz gözəl aqibətinə, öz əbədiyyət yolçuluğuna baxış içində olub ömrü boyu...


Rüstəm İbrahimbəyov ölkədən qaçıb - Unikal.org\nRüstəm İbrahimbəyov ölkədən qaçıb\nİQTİSADİYYAT 10:56 2013-02-28\nO, geri qayıtmaq niyyətində deyil\nBir müddət öncə aktiv siyasətə atılan və hakimiyyətə qarşı barışmazlıq nümayiş etdirən Rüstəm İbrahimbəyov daha sonra Rusiyanın əlində bir vasitəyə çevrildi. Azərbaycanda biznes maraqlarını istədiyi kimi həyata keçirə bilməyən Rüstəm İbrahimbəyov bu səbəbdən siyasətə atıldı və ətrafına müəyyən ziyalıları da topladı.\nAmma sonradan bu ziyalılar Rüstəm İbrahimbəyovun demokratiya, dövlətçilik naminə yox, öz kommersiya maraqlarını təmin etmək üçün siyasətə atıldığını görüb kənara çəkildilər. Amma Rüstəm İbrahimbəyov daha da qabağa gedərək “EL” hərəkatı yaradacağını və müxalifəti bir araya yığacağını söyləmişdi. Düzdür, ənənəvi müxalifət də Rüstəm İbrahimbəyovun siyasətinə, başladığı proseslərə həvəslə dəstək vermədilər və “EL” hərəkatında iştirak etməyəcəklərini də bəyan etmişdilər. Çünki müxalifətdə Rüstəm İbrahimbəyovun səmimi olmadığını bilirdi.\nBundan başqa həm də məlum oldu ki, Rüstəm İbrahimbəyov rəhbəri olduğu təşkilat vasitəsi ilə mənimsəmələrə yol verib və vergidən yayınıb. Buna uyğun olaraq da Rüstəm İbrahimbəyov başda olmaqla bu qanunsuzluqda iştirak edən şəxslər haqqında araşdırma aparıldı. Elə həmin anda Rüstəm İbrahimbəyov müxtəlif bəhanələri əsas gətirərək ölkədən qaçdı. Hazırda xarici ölkələrdə iş gördüyünü deyən Rüstəm İbrahimbəyov əslində siyasətdə naşı olduğunu görüb oyundan qaçmaq istəyir. Onun son açıqlamasıda bunu təsdiqləyir:-“Mənim özümlə bağlı heç bir problem yoxdur.\nYəni vətənə qayıtmaqda problem görmürəm. Amma məsələ ondadır ki, mən başqa informasiyalar alıram. Həmin məlumatlara görə, vətənə qayıdacağım halda məni istintaqa çağırmaq, sorğu-sual etmək istəyirlər. Düzdür, bununla bağlı rəsmi məlumat yoxdur. Hesab edirəm ki, hökumət bu informasiyaları qəsdən yayır. Amma onu deyim ki, bu yaşımda belə qanunsuz, əsassız, mənasız işlərə qarışmaq, buna vaxt ayırmaq niyyətim yoxdur. Axı heç buna ehtiyac da yoxdur. Çünki mənim əsas işim ictimai-siyasi fəaliyyət deyil, yaradıcılıq məsələləridir. İctimai-siyasi işlərlə bir vətəndaş kimi məşğul oluram. Başqa sahələrdə xeyli işim var. Böyük problemləri həll edirəm və etməliyəm.Azərbaycana ona görə gəlirdim ki, ora mənim vətənimdir. Vətən üçün darıxıram. Əgər vətən mənə belə münasibət göstərirsə, deməli, fasilə verməliyəm və bunu edirəm”. Rüstəm İbrahimbəyov bunu da əlavə edib ki, Bakıya qayıdıb-qayıtmayacağını martda müəyyənləşdirəcək. Ən gülməli bir məqam isə onun nə cür qorxaqlıq nümayiş etdirməsi oldu. Bir ay öncə dövlətçilik üçün ölməyə belə hazır olduğunu bildirən Rüstəm İbrahimbəyov indi həbs olunmağından belə qorxaraq,həbsə düşməyəcəyini deyir:-“ Bunu nəyə görə etməliyəm? Mən bəyəm dəliyəm? Normal insanam və hər şeyi aydın görürəm. Bunu yalnız siyasi lider, prezident olmaq istəyən şəxs edər. Çünki belə siyasi xarakterli həbs siyasətçinin nüfuzunu daha da artırır. Mən sıravi vətəndaş və ziyalı kimi mövqeyimi hər zaman bildirirəm. Əgər məni türməyə salsalar, bu imkanlar əlimdən alınacaq. Buna zərurət varmı? İndi könüllü gedib özümü təslim etməliyəm ki, məni türməyə basın? Mən bunu etməyəcəm. Ölkəyə gəlməyim heç nəyi dəyişmir, vəziyyətə bir faiz də olsun təsir göstərmir. Mənim gəlməyim kimə, hansı formada kömək edir? Kənarda olsam da, proseslərin içindəyəm. Hazırda kommunikasiya vasitələri inkişaf edib, internet, telefon var. Hansı ölkədə olmağımdan asılı olmayaraq fikirlərimi çatdıra bilərəm.”. Gördüyünüz kimi Rüstəm İbrahimbəyov açıq şəkildə Azərbaycana gəlməkdən qorxduğunu söyləyir və bir daha sübut etdi ki, əslində ətrafına topladığı ziyalılarıda öz maraqlarına görə qurban verməyi bacarır. Çünki ortaya haqlı sual çıxır ki, əgər özün həbsdən, hansısa təzyiqdən qorxursansa onda digər ziyalıları niyə qabağa verirsən? Ekspertlər bildirir ki, Rüstəm İbrahimbəyov bu addımı ilə özünü tam olaraq iflic etdi və çox güman ki, yaranacaq “EL” hərəkatıda doğuşu ilə ölümə məhkum olacaq. Çünki ideyanın müəllifi qorxaqlıq nümayiş etdirib, şəxsi maraqlarına görə ətrafındakılardan kənarlaşırsa heç kim onun ideyasının səmimiliyinə də artıq inanmayacaq. Tanınmış alim Rafiq Əliyev məhz buna görə bir müddət öncə bəyan etmişdi ki, onun yeni hərəkata heç bir aidiyyatı yoxdur. Belə olan halda bu ideyanı yalnız Eldar Namazov həyata keçirə bilər. Belə olacağı təqdirdə isə heç bir müxalifət lideri onun rəhbərliyi ilə birlik çağırışını qəbul etməyəcək.


Dodge Charger Daytona 2013 » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nDaytona modelinə gəlincə, o, əsasən hazırkı Dodge Charger versiyasının üslub dəyişikliyinə məruz qalmış modifikasiyasıdır. Onun özəllikləri arasında kapotdakı qara zolaqları, unikal spoyleri, "vinil" dam örtüyünü və alüminium xəlitəsindən hazırlanmış təkər disklərini qeyd etmək lazımdır.\nXüsusi Daytona seriyası qara çalarlı (Satin Black) radiator barmaqlığı və R/T nişanı, qara spoyler, kapotun və damın üzərində qara vinil təbəqə ilə seçilir. Avtomobilin eksteryerini beşmilli yüngül lehimli disklər və arxa hissədə "Daytona" yazısı tamamlayır.\nDodge Charger Daytona 2013-ün mühərrikinin standart gücü saxlanılıb, amma hərəkət keyfiyyətlərinin yaxşılaşdırılması üçün sedanın şassisi xeyli təkmilləşdirilib. Həmçinin 20 düymlük yüngül lehimli disklər, yenidən tənzimlənmiş asqı və sükan idarəetməsi də bu məqsədə xidmət edir. Bundan əlavə, avtomobilin dinamika keyfiyyətləri yaxşılaşdırılıb. İndi o dayanmış vəziyyətdən hərəkətə başlayarkən qısa müddətə kifayət qədər sürət yığa bilir. Mühərrikin yeni idarəetmə bloku sayəsində akseleratorun pedalının sürücü tərəfindən basılmasına avtomobil daha cəld reaksiya verir.\nYeni Dodge Charger Daytona-nın interyerinə gəlincə, tuneldə və cihazlar panelində tutqun tünd rəngli alüminium materialı və Mopar idman oturacaqları (onların üzərində tikişlə loqotip həkk olunub), habelə pedalların üzərində idmansayağı üstlüklər peyda olub.\nƏgər avtomobilin reaksiyası alıcının xoşuna gəlməsə, o, sürət pillələrini əllə dəyişə bilər. Belə ki, Dodge Charger Daytona-nın sükanının altında beşpilləli avtomat sürət qutusunda sürət pillələrini əllə dəyişməyə imkan verən düymələr nəzərdə tutulub. Okeanın o tayında bu cür modelləri imic elementləri olmadan təsəvvür etmək çətindir. Daytona top-modifikasiyası bu baxımdan istisna təşkil etmir. Belə ki, avtomobil üçün orijinal rənglər, habelə kuzov üçün vinil elementlər hazırlanıb, həmçinin interyer xüsusi üslubda işlənib.\nDaytona paketini Charger R/T modifikasiyası üçün 2995 dollar, Charger R/T Road&Track modifikasiyası üçün isə 2500 dollar əlavə ödəniş müqabilində əldə etmək olar.\nSedan alıcılara ağ, göy, gümüşü və qara rəngdə təklif olunur.\nSedan alıcılara ağ, göy, gümüşü və qara rəngdə təklif olunTesekurler\nBeyendim qewey mawindii)))Coox saolll\n5 mart 2013 00:43\n4 mart 2013 15:58


Bakupost.az - Azərbaycanda həftədə 5 intihar! - Mütəxəssislər çıxış yollarını göstərir\n11:15 / 24 Noyabr 2021\nAzərbaycanda həftədə 5 intihar! - Mütəxəssislər çıxış yollarını göstərir\n“Hər bir insanın anlayışına 4 mühüm amil təsir edir. Birinci insanın şəxsi keyfiyyətləridir. Yəni hər bir insan doğulanda müəyyən psixoloji vəziyyətdə böyüyür, formalaşır. Bəzi insanlarda isə anadangəlmə intihara meyillilik xüsusiyyətləri olur. Hətta elə insanlara kənardan baxanda çənə quruluşu, yanaqları və alnı ilə müəyyən edə bilirlər ki, bu adamlarda intihara meyillilik başqalarından daha güclü olur.\n“İndi ölkənin dörd bir yanında intiharla bağlı hadisələr baş verir. Eyni zamanda cəmiyyət elə bir dövrə çatıb ki, insanlar çox həssaslaşıb. Mürəkkəbləşən, həsaslaşan cəmiyyətdə xüsusi elmi mərkəzlər olmadan bu proseslərə müsbət istiqamətdə təsir etmək çətindir. Ona görə də cəmiyyəti narahat edən intihar məsələsinə elmi şəkildə müdaxilə etmək lazımdır”.\n“Din bizə başa salır ki, qüdrətli və rəhimli Allah var. Hər bir şəraitdə ona arxalanmalıyıq"\n“İntihar dünyada olan qlobal bir problemdir. İntihar çox vaxt sosial məsələlərlə bağlı olmur, yəni maddi rifah səviyyəsi çox yüksək olan ölkələrdə də intiharların sayı çoxdur.\n“İnsan ən çıxılmaz situasiyalarda belə ümidini itirməməlidir. Din bizə başa salır ki, qüdrətli və rəhimli Allah var. Hər bir şəraitdə biz ona arxalanmalıyıq. İstənilən vəziyyətdən çıxış yolu var. Bizim uğursuzluqlarımız bəzən böyük uğurlarımızın müqəddiməsi olur. İnsan bu çətinliklər mərhələsindən keçmədən inkişaf edə bilməz. Hər bir insanın daxilində gizli istedad və potensial var. Dünyada ona görə mövcuduq ki, inkişaf edək, mənəvi baxımdan kamilləşək və bu kamillik yolu çətinliklərdən, sınaqlardan keçir.\nİlahiyyatçı bildirib ki, insanlarda bu fikri aşılamaq uçun ciddi tədbirlər görmək lazımdı:\n“İntellektual səviyyəsi yüksək olan insanlar, ziyalılar, din xadimləri bu proseslərdə iştirak etməlidir. Xatırlayıram ki, cəzaçəkməmə, təhsil müəssisələrində Dini Qurumlar üzrə Dövlət Komitəsilə birgə din xadimləri bu mövzularla bağlı tədbirlər keçirirlər. Həmçinin televiziyalarımızda ailələrə ailə dəyərlərini aşılaya bilən verilişlərin olması, düzgün tərbiyə ilə bağlı maarifləndirmə işlərinin aparılmasına ehtiyac var. Kompleks tədbirlər görülməli, yəni dövlət qurumları, bu istiqamətdə addımlar atmalı, cəmiyyət də bu kimi məsələlərdə səfərbər olmalıdır”.\n“İlk növbədə intiharın arxasında psixoloji gərginliklər dayanır və daha çox bu proses gənclər arasında geniş vüsət alıb. Buna səbəb kimi ailə bağlılığının zəifliyi, onları dinləyəcək birinin olmaması, ailə münaqişələri və iqtisadi problemlərdir. Eyni zamanda, burada cahillik, təhsildən kənarda qalmaq kimi problemləri də göstərə bilərik. Əlbəttə ki, bu problemlər intiharlara çıxardan səbəblərdəndirlər. İntihar edən şəxs psixi problem yaşaya birinə çerildiyi üçün bu addımı atır. Yəni, onun ruhunun bədənindən ayrılması psixiatrik durumundan xəbər verir.\n“İntiharların kökündə psixoloji sarsıntı, gələcəyə inamsızlıq, ümidsizlik dayanır. Üzücü hal odur ki, intihar edənlərin böyük əksəriyyəti gənclər, hətta yeniyetmələrdir. Bunlar qətiyyən adi hallar deyil. Dövlət buna ciddi yanaşmalıdır. Dünyanın hər yerində intiharların statistikası aparılır və 1000 nəfərə düşən intihar sayına görə xüsusi addımlar atılır. Bizdə təkcə son zamanlar deyil, ilin əvvəlində də intiharların sayı kifayət qədər çox idi. Hətta bu ilin əvvəlində 3-4 qazimiz, tələbələr intihar edib. Bunlarla bağlı həyəcan siqnalı verilməlidir. Bütün bunların hamısı araşdırılmalı və səbəbi ortaya çıxarılmalıdır. İntihar hadisəsi baş vermiş ailələrlə işlər aparılmalı, onların psixoloji, sosial durumu öyrənilməlidir. Çünki intihar fərdlərin yox, bütün cəmiyyətdə olan əsas problemdir. Əgər bu problemlərin həlli yolu axtarılmasa, ağır nəticələrə gətirib çıxarda bilər. Təəssüf ki, dövlət buna adi kriminal və ya sosial hadisə kimi yanaşır. Bu məsələyə psixoloqlar, sosioloqlar və müvafiq dövlət qurumları məsələni araşdırmalıdırlar”.\n“Çünki insanların əksəriyyətində sosial durum, dolanışıq aşağı səviyyədədir. Bu problem aradan qaldırılmalıdır. Eyni zamanda burada iman boşluğu var. Problem nə olursa-olsun, əgər bir insanda Allaha inam, dini dəyərlərə sayğı varsa, o insanlar intihar etməz. Deməli, bu sahədə də boşluqlar var. İnsanlar mənəvi aspektdən də qidalanmırlar ki, ən azından sosial-məişət problemləri onları pik həddə çatdıranda, bu mənəvi dəyərlərə sığınsınlar və intiharın ağuşuna düşməsinlər. Burada Təhsil Nazirliyi, Dini Qurumlar üzrə Dövlət Komitəsi, Qafqaz Müsəlmanları İdarəsi, Ailə Qadın Uşaq Problemləri üzrə Dövlət Komitəsi bu məsələlərlə birbaşa məşğul olmalıdır. Birgə komissiya və yaxud araşdırma mərkəzi yaradıla bilər. İlin əvvəlində bir ay ərzində 40-a yaxın intihar hadisəsi olub. Həmçinin hazırda gün ərzində 2-3 intijar olur. Yəni bunlar çox böyük rəqəmlərdir. Bununçün həyəcan təbili çalınmalıdır. Hökumət özünü kar,kor, lal kimi aparır. Bu da yanlış siyasətdir.\n“Zaman dəyişib insanlar emosional olaraq daha güclü reaksiyalar verməyə başlayıb. Məsələn, əvvəllər insanların qolları kəsildiyi zaman verdikləri reaksiyaları, indiki dönəmin insanları barmağı cızılanda verir. Belə olan halda daha böyük bir problemlə qarşılaşdıqlarında verəcək başqa reaksiya olmadığı üçün intiharı seçirlər.\nVətəndaşların haqqını yeyənlərə Allah lənət eləsin! Allah zalımların belini qırsın!


FİFA və UEFA Superliqaya qarşı - kommersiyalaşan futbol - ŞƏRH | Report.az\nFİFA və UEFA Superliqaya qarşı - kommersiyalaşan futbol - ŞƏRH Deməli, futbolun mahiyyəti dəyişməyə başlayıb\nİdman oyunları arasında ən populyarı futboldur. Son illər bu sahədə xeyli qalmaqalların şahidi oluruq. Beynəlxalq Futbol Federasiyasının (FİFA) keçmiş prezidenti Zepp Blatterlə başlayan qarşıdurmada başqa mətləblər də aşkarlandı. Qeyd edək ki, İsveçrə müstəntiqləri onun Dünya Kubokunun yayım hüququ müqaviləsini qanunsuz olaraq pozduğunu və bunun FİFA-ya milyonlarla dollara başa gələcəyini müəyyənləşdirib. Başqa bir polis hesabatında Blatterin FİFA-dakı prezidentliyini qorumaqdan ötrü seçki dəstəyi almaq üçün açıq-aşkar mənfəət və hədiyyə kimi yollardan istifadə etdiyi də məlum olub. Nəticədə 84 yaşlı Blatterə 2021-ci ilin oktyabrına qədər futbol qadağası qoyulub. O, məsələyə şərh verməkdən imtina və uzun müddət pozuntulara yol verdiyini rədd edib.\nƏslində baş vermiş neqativ hadisənin yalnız Blatterlə bağlı olduğunu düşünmək sadəlövhlük olardı. Ehtimal etmək olar ki, keçmiş prezident maliyyəçı olduğu üçün futbola da kommersiya kimi baxıb. Ona görə də Blatterin prezidentliyi dövründə bu idman oyununun hədəfi sanki dəyişdi. Futbol oyunları sağlamlığın təbliğatından çox klubların və komandaların daha çox qazanmasını başlıca məqsəd olaraq seçdi. Bundan sonra Avropa klublarının büdcəsi dövlətlərin büdcələrindən çox oldu. Oyunçular 10 milyonlarla dollara və ya avroya satıldı. Az qala 200 milyon dollarlıq futbolçular yetişdi və s.\nDeməli, futbolun mahiyyəti dəyişməyə başlayıb. Bu kütləvi idman oyunu bazara, onun şərtlərinə oynamağa başlayıb. Qızğın futbol azarkeşləri yaranmış vəziyyəti anlamağa çalışırlar. Futbola nə oldu? Bundan sonra sevdikləri klubların oyunlarını seyr edə bilməyəcəklər? Qeyd edək ki, İngiltərənin “Mançester Yunayted”, “Mançester Siti”, “Tottenhem”, “Liverpul”, “Çelsi”, “Arsenal”, İspaniyanın “Barselona”, “Atletiko” (Madrid), “Real Madrid”, İtaliyanın “Milan”, “İnter” və “Yuventus” klubları Avropa Super Liqasında iştiraklarını təsdiqləyib. “Real Madrid"in prezidenti Florentino Peres Superliqaya prezident, "Yuventus"dan Andrea Anyelli və "Mançester Yunayted"dən Coel Qleyzer vitse-prezident seçiliblər. Yarışda iştirak edəcək hər bir kluba 350 milyon avro ödəniləcək. Oyunların qaydaları da müəyyənləşib. İki qrupda hər birində 10 komanda qarşılaşacaq. Onlar evdə və qonaq meydanında iki oyun keçirəcək. Hər qrupdan 3 klub 1/4 finalda oynayacaq. 4-cü və 5-ci komandalar öz aralarında qarşılaşıb dah iki 4/1 finalçını müəyyən edəcək. 4/1 və yarımfinal oyunları iki qarşılaşmadan ibarət olacaq. Final mayın sonunda tərəfsiz stadionda keçiriləcək. İnfrastruktur, investisiya planlarını dəstəkləmək və koronavirus pandemiyasının təsirini aradan qaldırmaq üçün təsisçilərin təxminən 3,5 milyard avro alacağı bildirilib. Superliqada klublara həmrəylik ödənişlərinin Çempionlar Liqasında əldə etdikləri gəlirləri xeyli üstələyəcəyi gözlənilir. Həmin məbləğ 10 milyard avrodan çox olacaq. Çempionlar Liqasının mükafat fondu isə təxminən 2 milyard avrodur.\nGöründüyü kimi, yeni liqa yeni mövsümdə çıxış etməyə hazırdır. Bu isə onların bu prosesə çoxdan hazırlaşdıqlarını deməyə əsas verir. Hələ neçə il qabaq bu məsələ ideya kimi ekspertlər səviyyəsində müzakirə olunurdu. Onada belə layihənin baş tutacağı xəyal kimi görünürdü. Ancaq ideya artıq reallaşmaq üzrədir.\nUEFA və FIFA bu turnirin əleyhinə çıxıb. FIFA prezidenti Canni İnfantino deyib: “Biz Superliqanı əsla dəstəkləyə bilmərik, bu şübhəsizdir. Superliqa müvafiq institutlardan, liqalardan, UEFA və FIFA-dan qopmuş qapalı mağazadır. UEFA-nı tam dəstəkləyirik”. O bildirib ki, məqsədi və hədəfi Avropanın idman modelini, klub yarışlarını və milli komandaları müdafiə etməkdir. UEFA-ya üzv olan bütün 55 milli assosiasiya Avropa Super Liqasının yaradılmasına qarşı çıxıb. Dünya liderlərinin də yeni ideyaya münasibəti birmənalı deyil. Böyük Britaniyanın baş naziri Boris Conson klubların azarkeşləri qarşısında məsuliyyət daşıdığını bildirib. Fransa prezidenti Emmanuel Makron isə PSJ-nin liqada olmamasından təəssüflənib. O deyib ki, bu plan idman nailiyyətləri və həmrəylik prinsiplərini təhlükə altına ala bilər. Bu da onu deməyə əsas verir ki, liderlər bu ideyanı birmənalı şəkildə nə pisləmir. nə də təqdir etmirlər. Bu da heç şübhəsiz daha çox seçkilərə hesablanıb. Çünki yeni liqanın oyunlarını hamının izləyib-izləməyəcəyi hələlik tam dəqiqləşməyib. Çünki bu, onların oyunların yayımını satacağı qiymətdən asılıdır.\nBeləliklə, futbol idman yarışmasından çox kommersiyalaşır. Bir zamanlar başqa idman oyunları ilə də bağlı oxşar hadisələr baş verib. Hokkeydə peşəkarları dünya çempionatına buraxmırdılar. Yaxud boksda peşəkar döyüşçülər dünya, olimpiada oyunlarında qarşılaşa bilmirdi. Son zamanlar qaydasız döyüş idman növü də yaranıb. Əvvəllər bu da qadağan edilmişdi. Hətta bu idman növü ilə məşğul olanlar cinayətə cəlb olunurdu. Böyük tennis çoxdan kommersiya mahiyyəti alıb. İndi bu və başqa idman oyunları peşəkarlaşaraq həm oyunu, həm də çoxlu pul qazanmağı qarşısına məqsəd qoyub. Yəni “dostluq qalib gəlsin”, “dostluq qazansın” şüarları keçmişdə qalır. Kommersiyalaşan və peşəkarlaşan idman oyunları artıq “sağlam bədəndə sağlam ruh olar” prinsipinə xidmət etmir. İndi prinsip dəyişir: “Yaxşı oyna, çox qazan”. Odur ki, Avropa Super Liqası da sağlamlığı təbliğə deyil, daha çox pul qazanmağa və qazandığını başqası ilə bölüşməməyə hesablanmış layihədir. Nəhayət, futbol bazarına yeni layihə gəlib. Bazar isə tələb-təklif, rəqabət üzərində fəaliyyət göstərir. Ona görə də FİFA və UEFA-nın ASL-a qarşılaşmasında oyunçu aparsın.\nRus versiyası ФИФА и УЕФА против Суперлиги – футбол все больше походит на коммерческое действо\nİngilis versiyası FIFA and UEFA vs Super League - Commercialized Football


Elanın kodu: 516385\nBaxış sayı: 643 Elanın tarixi: 04.09.2020\nCəmi 55 000 AZN – 2 Sotda Kupçalı super təmirli 2 mərtəbə ev !! Şamaxinkadan 6 km, Avtovağzal metrosundan 3 km məsafədə, Xırdalan ilə Sulutəpə arasında, əsas asfalt yola yaxın yerləşən 2 sotda cüt daşla tikilmiş 180 kv.m 2 mərtəbəli 4 otaqlı altı qarajlı keyfiyyətlə təmir olunmuş həyət evimi satıram.Yerdən 5 daş kürsülüdür. Su, qaz, işıq və kanalizasiya xətləri birbaşa çəkilib. Kombi xəttləri çəkilib, hazırdır. 2 maşın daxil olan həyəti var. Ev çox hündür və havalı ərazidədir. Suyu Qəbələ suyudur. Həyəti tametlə döşənib. Bütün sənədləri qaydasındadır, tam paket sənəddir – Kupça (Çıxarış). Ev asvalt yola, məktəb və bazara yaxındır. Şəhər istiqamətində avtobus işləyir. Qiyməti 55 000 AZN. Qeyd : Evlərin təmir və tikintisinə 5 illik yazılı zəmanət verilir.\nRəvan (Mülkiyyətçi) Nömrəni göstər\n(050) 705-04-44, (070) 844-32-74, (050) 771-59-81


ƏRDOĞAN ANKARANIN ARDINDAN İSTANBULU DA İTİRDİ! - İmamoğlu önə keçdi, səslər yenidən sayılır | AzPolitika — onlayn siyasi-ictimai qəzet\nƏRDOĞAN ANKARANIN ARDINDAN İSTANBULU DA İTİRDİ! - İmamoğlu önə keçdi, səslər yenidən sayılır\nDərc olunub: 01/04/2019 - 11:27\n“Report” xəbər verir ki, bu məlumatı “Anadolu” agentliyi yayıb.\n“Ekrem İmamoğlu 4 milyon 159 min 650 səs, Binəli Yıldırım isə 4 milyon 131 min 761 səs toplayıb”, - Mərkəzi Seçki Komissiyasının sədri Sadi Güven də təsdiq edib\nİlkin nəticələrə görə, ümumi Türkiyə üzrə hakim partiyanın - AKP-nin qələbəsi qətiləşib. Nəticələr təxminən aşağıdakı kimidir: AKP – 45,08%, CHP – 30,26;%, İyi parti – 7,37%, MHP – 6,72%, HDP 3,97%.\nİstanbulda “Cümhur ittifaqı”nın (AKP+MHP) namizədi Binali Yıldırım səslərin 98.8 faizinin açıqlamasından sonra cüzi fərqlə, cəmi 4400 səs üstünlüyü (48, 71%) ilə irəlidədir. Onun rəqibi Ekrem İmamoğlu səslərin 48,65 faizinin səsini alıb.\nÜmumilikdə Türkiyə üzrə səslərin 94 faizi sayılıb. 81 böyük şəhər bələdiyyəsindən 52-sini “Cümhur ittifaqı” (AKP 40, MHP 12), 20-sini “Millət ittifaqı” ( CHP 20, İyi Partiya 0), 7-sini HDP, 1-ni TKP (Türkiyə Kommunist Partiyası), 1-ni isə müstəqil namizəd qazanıb.\nOQTAY 2019-04-01 11:27:05\nCHP,hayif ki,Ataturkun adi ile baqlidir..,Klicdaroqlu basdan ayaqa, yalanci,firildaq, sabah basqa,axsam basqa olan adamdir.Bunlar xarici dusmen devletleri ile birlesib Turkiyeye qarsi,daha doqrusu Erdoqana qarsi,dezenformasiya ile mesquldurlar. Demeli,secki komis-da,boyuk manqurd memurlar var ki,bele yersiz netice oldu.Eqer Istanbulda Erdoqanin partiyasi cixmadisa,demeli secki kom-da kelekbaz bir isci, oturur,onu tapmaq,menimce asan olacaq!Indiki dovurde,texnikanin inkisaf etmis bu dovurde,gozbaqlayici olamaz!\nAslan AKbey 2019-04-01 11:27:05\nBu iş bitti dediler, alayını birden besmele duymuş şeytana çeviricez...\nAraz 2019-04-01 11:27:05\nTramp sevinir səndə sevinirsən, ifrat "millətçilik" belə olur.\nt.ədalət 2019-04-01 11:27:05\nƏkrəm Binəlini binəsiz qoyacaq.Türkiyə mövhumatçı dövlətdən dünyəvi dövlətə keçsə ermənilərin güvəndiyi Rusiya ilə də "biznes dostluğu"na son qoyular.